title: Kontrei Nuus: Rekord-oes groot by HFM Interhuis Atletiekbyeenkoms

maintext:
Hoërskool Frikkie Meyer het Dinsdag 23 Januarie vir ’n aanskoulike Interhuis Atletiekbyeenkoms gesorg met verskeie nuwe rekords wat opgestel is en sekerlik die grootste opgewondenheid van die dag was ’n 45-jare oue Geleentheid-rekord wat uiteindelik gebreek is.
Dit was naamlik die Interhuis rekord vir die So/16 200m item wat vir 45 jaar agter die naam van R Steenkamp gestaan het en wat in 1973 opgestel is.Tydens vanjaar se Interhuisbyeenkoms is dit deur Junior Mkhabela opgestoot na 23,00 sek.
Die byeenkoms is deur die Rooispan met 1013 punte gewen. Die Witspan was tweede met 980 punte en die Blouspan derde met 847 punte.
Die Blouspan het die Sangbeker gewen terwyl die Witspan die trofee vir die span met die beste opkoms tydens die geleentheid ontvang het.
Die atlete wat rekord verbeter het, was die volgende:
So/16: Junior Mkhabela (200m) – IH 23.00 (Hierdie rekord het vir 45 jaar agter die naam van R Steenkamp gestaan wat dit in 1973 opgestel het)
So/19: William Thulare (110m Hekkies) – IH + BA: 14.7 Sek
So/19: Nelson Mammabolo (110m Hekkies) – IH 15.1 Sek
Do/14: Cara Pieterse (Skyfwerp) – IH 25.77m asook (Gewigstoot) – IH 10.75m
So/14: Nicolas Snyman (Gewigstoot) – IH 12.57m (Hierdie rekord is vir 10 jaar deur Kuifie van den Berg gehou en is in 2008 opgestel)
Do/15: Chane van der Berg (Spiesgooi) – IH + BA 32.20m
Do/17: Janie du Plessis (Spiesgooi) – IH + BA 33.61m
Do/17: Chane Ras (Spiesgooi) – IH 31.89m sowel as (Gewigstoot) – IH + BA 12.77m (Hierdie rekord het vir 22 jaar aan A Kruger behoort wat dit in 1996 opgestel het)
So/17: Devoux Deysel (Spiesgooi) – IH + BA 70.26m (Duvoux het hiermee die 34 jaar oue rekord van Pieter van Deventer, wat hy in *1984 opgestel het, verbeter).
Die beste junior en senior veld- en baanatlete is na afloop van die byeenkoms aangewys. Hulle is:
Beste Junior Seun Baan: Kgosi Medupi (Rooispan) 100m So/14 – 13,20 sek (608 punte)
Beste Junior Seun Veld: Morné Pistorius (Rooispan) Hoogspring So/15 – 1,70 m (864 punte)
Beste Junior Dogter Baan: Mariska Coetsee (Blouspan) 800m Do/15 – 2:38:00 (576 punte)
Beste Junior Dogter Veld: Twana Nel (Rooispan) Hoogspring Do/15 – 1,40m (768 punte)
Beste Senior Seun Baan: Junior Mkhabela (Rooispan) 200m So/16 – 23,00 sek (913 punte)
Beste Senior Seun Veld: Devoux Deysel (Blouspan) Spiesgooi So/17 – 70,26m (1041 punte)
Beste Senior Dogter Baan: Michayla Mulder (Rooispan) 100m Do/19 – 13,70 sek (570 punte)
Beste Senior Dogter Veld: Charne Ras (Witspan) Gewigstoot Do/17 – 12,77m (877 punte)
Beste Seunsatleet vir die dag: Devoux Deysel met die 1041 punte wat hy met die spiesgooi So/17 verdien het.
Beste Dogtersatleet van die dag: Charne Ras met die 877 punte wat sy met haar gewigstoot Do/17 verdien het.
Devoux Deysel het ook die trofee ontvang vir die beste enkelprestasie vir die dag.
* Die Interhuisbyeenkoms van HFM in 1984 was ook die eerste van al die Interhuisbyeenkoms van HFM waaroor Kwêvoël verslaggewing gedoen het vir die afgelope bykans 35 jaar.

fasttext_language: af


title: Vandale slaan toe op skole tydens vakansie

maintext:
Wat die afgelope paar storms in Gauteng nie vernietig het nie, het vandale toegeslaan en skole, ongeag of dit stormskade opgedoen het of nie, verder ingeklim en probeer steel sover as wat hulle kon tydens die vakansietyd dat die skole gesluit was.
Die Gautengse departement van onderwys het bekend gemaak dat tydens ‘n opname wat gedoen is om die stormskade en vandalisme by skole in die provinsie te bepaal, ‘n beraming van sowat R140 miljoen se skade herstel sal moet word.
‘n Totaal van 29 skole in die provinsie het stormskade opgedoen maar vier, almal in Tswane is erg gevandaliseer.
Verlede week Vrydag was daar ‘n gewelddadige inbraak by die Freedom Park sekondêre skool.
Drie veiligheidswagte was aan diens toe die kriminele toegeslaan het om toerusting te steel. Twee van die veiligheidswagte is ongedeerd terwyl die derde gehospitaliseer is vir sy beserings.
Dit is nie bekend of daar enige toerusting gesteel is nie.


title: Vermiste vroue vir ure in Skeephouer gematel voor hulle vermoor is

maintext:
Maroela Media het Sondag 7 Januarie berig dat die egpaar van Mooinooi, Anisha (30) en Joey (32) van Niekerk, glo in ’n skeepshouer toegesluit en vir ure aaneen gemartel is voordat hulle koelbloedig vermoor is.
Volgens Maroela Media het Wynand van Niekerk, Anisha se broer, aan hulle gesê dat die familie die afgelope week ’n polisie-voorligtingsessie bygewoon het om hulle op hoogte te hou van wat die jongste ondersoeke opgelewer het.
Die vroue is die dag van hul verdwyning oorval en ontvoer na die kleinhoewe van een van die verdagtes, waar hulle vermoedelik met hulle hand bo hul koppe opgehang, gemartel en moontlik verkrag is.
Die dubbelmoord hou vermoedelik verband met ’n eiendomgeskil oor eiendom wat een van die verdagtes by die egpaar wou koop. Hulle is blykbaar in die skeepshouer gemartel en gedreig om ’n kontrak te teken wat die eiendom aan die verdagtes sou bemaak.
Een van die verdagtes het die dag na die egpaar se verdwyning ’n kontrak aan die polisie getoon wat deur Anisha geteken is en sou bevestig dat hy die eiendom reeds by hulle gekoop het en dat dit dus aan hom behoort. Daarna is ’n dagboek gevind waarin Anisha se handtekening geoefen is. Die polisie kon ook geen teken vind van die sogenaamde transaksie nie.
Die verdagtes het waarskynlik gedink dat die vroue na die polisie sou gaan en is hulle toe na die martelsessie doodgemaak en na die spruit gesleep waar hulle liggame na bewering verbrand is.
Aaron Sithole (23), Alex Mudau (36), Moses Rakubu (33), Koos Strydom (53), Vincent Strydom (29), Maruschka Opperman (18) en Jack Mokotedi het reeds op aanklagte van moord, ontvoering, roof, die onwettige besit van ’n vuurwapen en dwarsboming van die gereg in die hof verskyn.


title: Kontrei Nuus: Stukkie erfenis weg met afsterwe van Oom Hans Oosthuizen

maintext:
Een van Thabazimbi se bekendste inwoners, Oom Hans Oosthuizen is Maandag 22 Januarie oorlede nadat hy vir ‘n geruime tyd sieklik was.
Oom Hans, gebore op 11 Februarie 1932 op Alma – daar grootgeword en skoolgegaan, het na sy skoolloopbaan as vakleerling by die destydse Yskor op Thabazimbi begin werk. Na 55 jaar diens by die firma, later bekend as Kumba, het hy met pensioen afgetree. Bets (du Plessis), sy eggenote, is ook in die Thabazimbi omgewing, naamlik op Northam gebore.
Haar ouers het op die plaas Groenrivier by Matlabas geboer en sy het op Groenvlei skoolgegaan. Na haar skoolloopbaan het sy werk gekry by Matlabas poskantoor en dit is ook hier waar die twee mekaar in 1951 ontmoet het.
Oom Hans het destyds te perd gaan vry maar het later ‘n motorfiets aangeskaf aangesien die rit te perd redelik lank was. Alhoewel die ysterperd hom ‘n paar keer afgegooi het, het hy nie moed opgegee nie.
Die twee het op 24 Oktober 1953 verloof geraak en na die gebooie in die kerk geloop het, is hulle op 27 Julie 1954 in die destydse Verenigde (NG) Kerk in Vanderbijlstraat 1 Thabazimbi in die huwelik bevestig.
Na die ingebruikneming van die nuwe Kerk in Bergstraat Thabazimbi is die ou kerkgebou, wat steeds staan, eers as Kommandokantoor en toe as Dorps Biblioteek, toe biblioteek moes skuif nadat die Stadsraad gebou aan Eskom verkoop is, aangewend. Daarna is dit as Kumba se ABET Sentrum vir volwasse onderwys gebruik.
Oom Hans en Tannie Bets was 62 jaar getroud en uit die huwelik is vyf kinders gebore. Hulle is Gerhard (1955), Willie (1959), Wilna (1962), Lorien (1967) en Johan (1972). Al die kinders is getroud en die familie het uitgebrei na 12 kleinkinders en 14 agterkleinkinders.
Weens gesondheidsredes het Oom Hans en Tannie Bets, nadat hulle al die jare in Thabazimbi gebly het, op 15 Januarie 2014 na Pietersburg verhuis om in hul eie nessie by hul dogter Wilna en haar man (Swaerie) Ras te bly.
Die begrafnis vind Maandag 29 Januarie 2018 om 11:00 vanuit die NG Kerk Thabazimbi plaas.


title: Nuus van oraloor: Isis teiken nou kinderorganisasie in Afghanistan

maintext:
Ten minste twee persoon is dood en 12 is beseer toe aanvaller plofstof geaktiveer het net voordat hulle die kantore van “Save the Children” welsynsorganisasie in Jalalabad in die ooste van Afghanistan bestorm het.
Die Islamitiese Staat het verantwoordelikheid vir die aanval aanvaar en gesê dat drie van hulle vegters die aanval uitgevoer het. Hulle het ook gesê dat hulle voorgaan met hierdie tereuraanval teen die organisasie.
Save The Children het na die aanval hul werksaamhede in Afghanistan tydelik opgeskort.
Volgens wat die goewerneur van die Nangarhar provinsie aan die BBC gesê het, het die aanval het blykbaar kort na 09:00 plaaslike tyd Woensdag plaasgevind toe ‘n selfmoord bomdraer ‘n ploftoestel in ‘n voertuig geaktiveer het en reg op die ingang van die kantore ingejaag het.
Blykbaar het nog gewapende aanvallers daarna die gebou binnegegaan.
Ooggetuies het gesê dat ‘n man ‘n RPG (Rocket-propelled grenade) op die hoofhek afgevuur het voor die voertuig die perseel binne gejaag het.
BBC se plaaslike verslaggewer het gesê dat die weermag beweer dat 45 mense uit die kelderverdieping gered is maar dat daar steeds gevegte op die boonste vloere woed.
Die Save the Children liefdadigheidsorganisasie werk reeds sedert 1976 in 16 provinsies in Afghanistan.
Volgens die organisasie het hulle gedurende hierdie tyd meer as 700 000 kinders bereik deur programme wat gemik is op beter toegang tot onderwys, gesondheidsdienste en om noodsaaklike middele aan kinders in Afghanistan te verskaf.
Hulle is egter blootgestel aan uiterste toestande met gereelde aanvalle en ontvoerings. Die situasie het so erg geraak dat selfs die Rooikruis bekend gemaak het dat hulle hul personeel drasties in Afghanistan gaan verminder nadat sewe van hul werkers gedood is tydens aanvalle gedurende 2017.
Die aanvalle in Jalalabad, waar die Islamitiese Staat die septer swaai sedert 2015 met hul vegters wat aktief betrokke is, word veral Britse, Sweedse en Afganistan instansies geteiken.


title: Taakgroep aangestel oor klip-gooi voorvalle op Durban Snelweë

maintext:
Die SAPD het ‘n taakgroep saamgestel om die klip-gooi voorvalle, waar klippe vanaf in die Durban omgewing, op verbygaande voertuie op die snelweë gegooi word, te ondersoek.
Volgens die polisie glo hulle dat ‘n derde mag by die onlangse voorvalle, wat wydverspreide paniek in Durban veroorsaak het, betrokke was.
Gedurende die laaste twee maande is twee mense dood en ten minste nog agt beseer waar groot klippe vanaf voetgangerbrûe op snelweë op verskillende plekke in Durban op voertuie gegooi is.
‘n Aantal insidente is aangemeld wat by die voetgangersbrug oor die N2 net na die 0Thongathi Toll Plaza plaasgevind het terwyl ‘n man en sy vrou beserings vrygespring het toe ‘n klip hul voertuig die afgelope naweek in Glen Anil in ‘n soortgelyke voorval getref het.
Tydens ‘n multidissiplinêre wets-toepassings vergadering Dinsdag, het die hoof van die Durban Noordelike Buite Groep, Maj Genl Lucas Ngobeni, gesê dat dit wil voorkom asof die klipgooiery op ‘n georganiseerde basis gedoen word.
“Die mense verantwoordelik vir hierdie insidente het planne om mense dood te maak. Die LUR vir Gemeenskapsveiligheid het ‘n oproep gedoen dat alle wetstoepassers saam moet werk om die gemeenskappe wat in die omgewing van hierdie voetgangerbrûe woon in te lig aangaande hierdie voorvalle. Daar is ‘n mandaat om die omgewing te patrolleer en die mense wat vir hierdie aanvalle verantwoordelik is moet gearresteer word.”
Ngobeni sê dat daaraan gewerk sal word om die gemeenskappe om die brûe se vertroue te wen om in vennootskap met die polisie van die kriminele elemente ontslae te raak en inligting aangaande die klipgooiery in te win.
Georganiseerde misdaad teenoor besighede kan ook nie noodwendig uitgesluit word nie.
Motoriste word ook ingelig aangaande die insidente en word ook voorgeskryf oor die noodmaatreëls om te tref as hulle die brûe nader.
Planne is reeds van stapel gestuur om die voetgangerbrûe met staal tralies toe te maak asook om waarnemings kameras te installeer, aldus die adjunk Burgemeester, Fawzia Peer.
Dit kan nie oornag gedoen word nie aangesien die normale munisipale prosesse gevolg moet word. Finansiering van die projek is ook ‘n probleem.


title: Verskuiwing van gedrukte koerante na Digitaal

maintext:
Die verskuiwing van gebruikers na digitale opsies, veral om nuus te bekom, sal volgens die Uitvoerende Bestuurder van Naspers, Bob van Dijk, binne die volgende paar jaar voltooi wees. Volgens hom kan dit drie, vyf, sewe of self 10 jaar neem voordat koerante in die gedrukte formaat nie meer geredelik beskikbaar sal wees nie – alhoewel nuus volgens hom steeds ‘n aanloklike bedryf sal wees.
Hierdie opmerking is gedoen in ‘n artikel wat in Business Day gedurende Desember gepubliseer is.
Van Dijk het verder gesê dat Suid-Afrika nie immuun is teen die erosie van die tradisionele inkomste van die gedrukte koerante nie maar meen dat dit bemoedigend is dat die vraag na nuus nie afneem nie, maar dat gebruikers dit net op ander maniere verkry.
Naspers werk aan ‘n volhoubare besigheidsmodel vir sy publikasies “want nuus is belangrik”, het hy gesê met verwysing na ‘n berig deur News24 dat die moeder maatskappy dalk by verdagte onderhandelings met die Gupta familie se ANN7 TV kanaal betrokke kon wees. Dit wys dat jou eie nuuskantore nie noodwendig nuus weerhou wat die groep pas nie aangesien hierdie tipe joernalistiek baie belangrik is.
Hy het verder gesê dat daar ‘n groot toekoms vir aanlyn nuus is en die hoop uitgespreek dat dit ook die rigting is waarop Media24 verder sal bou.
Andy Gill, Besturende Direkteur van Tiso Blackstar Group – die eienaars van Business Day en die Sunday Times stem nie heeltemal saam met Van Dijk nie en voel dat die gedrukte media sal ‘n sterk gedeelte van die mark sal behou aangesien daar ‘n groot aptyt vir kwaliteit inhoud as die prima produk vir beide adverteerders en verbruikers.
Koerante wat die leiding neem is geneig om baie analities te wees en het reeds die vertroue van hul lesers. Hulle het reeds die inisiatief geneem om hul besigheidsmodel aan te pas om ook in die digitale platform, met die meegaande inkomste daaraan verbonde, te belê.
Nis-publikasies, insluitend finansiële koerante en tydskrifte is meer haalbaar aangesien hul lesers bereid is om daarvoor te betaal.
Selfs vir hierdie groot titels het die advertensie inkomste sy plafon bereik. Dit is nie die geval met die digitale advertensies nie wat nou maar eers geïmplementeer word.
Anton Harber, ‘n professor in joernalistiek by Wits Universiteit en stigters redakteur van Mail & Guardian sê dat koerante sal moet kyk na verdere samesmelting sover dit drukkerye en verspreiding aan betref aangesien koerante op hul eie nie meer hierdie infrastruktuur kan bekostig nie.
“Om te oorleef sal koerante meer ingestel moet wees om hul lesers te ken en ‘n multiplatform as basis het.
Sy siening is dat dagblaaie gaan verdwyn alhoewel sommige weeklike uitgawes as gevolg van die langer lewe van minder dringende nuus en artikels.
“Ons moet ophou om bekommerd te wees oor die voortbestaan van koerante en eerder dink aan die oorlewing van joernalistiek en die nuus-aspek, ongeag hoe dit aangebied word.
Uit die voorafgaande is dit baie bemoedigend in die sin dat Kwêvoël een van die eerste koerante, en daarby ‘n plattelandse koerant, is wat reeds sy nuus digitaal, en nie net plaaslike nuus nie, maar belangrike nuus van regoor die land en die wêreld dra.
Daarby is ‘n nuwe advertensie-kanaal daar gestel wat nie net statistieke kan lewer oor hoeveel leseres die spesifieke advertensie of redaksioneel oopgemaak het nie, maar advertensies teen sowat 25% van die koste van advertensies in die gedrukte media aan besighede kan bied sonder om inbreek te maak op nuuslewering.
Nuus en registrasie op ons tuisblad sal altyd gratis beskikbaar vir Kwêvoël se lesers wees.


title: KunsteGrot skop af met opwindende kunstenaars

maintext:
Die KunsteGrot bied vanjaar weer groot vermaak. Hulle skop die jaar op 10 Februarie af met Joshua na die Reën, ’n uitstekende jong kunstenaar wat baie gewild was en wie se vertoning jy nie mag misloop nie.
Volgende op die lys is Chris Else wat ook reeds bekend is in Thabazimbi. Chris se optrede is op 16 Maart. Chris was tydens sy vorige besoek vergesel deur Refentse en die twee het ’n groot impak op die gehoor gehad. Hierdie keer is dit Chris Else op sy eie.
Kaartjiepryse vir beide vertonings is R150 per persoon en die gehoor word weereens genooi om ’n piekniekmandjie te pak en die vriende saam te bring vir uitstekende vermaak en gesellige samesyn.
Voorafbesprekings is noodsaaklik vir beide die vertonings. Help die KunsteGrot om steeds in die toekoms hierdie uitstekend vertonings deur ons top kunstenaars op Thabazimbi se verhoog aan te bied.
Vir meer inligting, kontak Rita by 083 744 8559 vir besprekings en verdere navrae.


title: Prasa nog nie begrawe met vermiste R75 miljoen

maintext:
Die Spaanse vervaardiger van Prasa se veelbesproke Afro4000 lokomotiewe, kon tot dusver nie daarin slaag om die betaling van meer as R75 miljoen aan ‘n voormalige kollega en vriend van die sukkelende staatsbeheerde maatskappy se voormalige Hoof uitvoerende bestuurder te verduidelik, nadat die Nasionale Tesourie die Europese spoorweg maatskappy genader het om inligting te verskaf aangaande finansiële bande met plaaslike “subkontrakteurs” en “vennote”.
News24 het bekend gemaak dat Vossioh España, die verskaffer van die omstrede treine aan die Passasier spooragentskap (Prasa) ‘n totaal van R75 miljoen aan S-Investments, ‘n maatskappy waarvan die enigste direkteur, Makhensa Mabunda, ‘n voormalige staatsamptenaar en eertydse kollega van Lucky Montana – destydse Hoof uitvoerende bestuurder was Prasa, oorbetaal het.
Die betalings is tussen 2014 en 2015 in vier paaiemente gedoen nadat Prasa in 2012 ‘n R3,5 miljard kontrak vir 70 nuwe loko’s aan Swifambo Rail Leasing, ‘n plaaslike maatskappy wat slegs ‘n jaar voordat Prasa die tender geadverteer het gestig is, toegeken het.
Swifambo wat geen vorige rekord van enige betrokkenheid in die spoorwegindustrie het nie, het die treine by Vossioh España aangekoop nadat die tender aan hulle toegeken is.
Volgens News24 het die nuuskanaal dokumente onder oë gehad wat die oorbetaling van die fondse vanaf Vossioh España na S-Investments bevestig. Daar word na dié dokumente verwys in die verslag “Derailed”, ‘n verslag deur die voormalige Openbare beskermer, Thuli Madonsela, aangaande Prasa se tenders en kontrakte.
Volgens die verskaffer is die uitgawes gedoen vir “Bestuurs- en Konsultasie” dienste sowel as vir “Argitektuur, Ingenieurswese en Tegniese” dienste deur verskeie maatskappye en individue in Suid-Afrika.
Vossloh España se naam is verander na Stadler Rail Valencia nadat dit deur die Switserse maatskappy, Stadler Rail, in 2016 oorgeneem is.
Gedurende April 2017 het die Vise President van verkope van Stadler Rail Valencia, Mariano Marti, in ‘n brief aan Tesourie gesê dat slegs sowat R3 miljoen aan Suid-Afrikaanse subkontrakteurs betaal is, met geen vermelding van die R75 miljoen wat Vossloh España aan S-Investments oorbetaal het.
Marti het ook geweier om die maatskappy se suid-Afrikaanse subkontrakteur se name bekend te maak aangesien hierdie inligting as konfidensieel beskou word.
Alhoewel die woordvoerder vir Stadler Rail, Marina Winder, daarop aandring dat die betaling van R75 miljoen nie bestaan nie, het Mabunda nie ontken dat sy maatskappy die R75 miljoen vanaf Vossloh España ontvang het nie. Hy was egter nie bereid om die betalings in detail te bespreek nie.
Die nuutste onthullings aangaande hierdie betalings kom nadat Media24 verslag gedoen het oor suspisieuse betalings van omtrent R80 milj, wat verband hou met die trein-transaksie en wat deur Swifambo self oorbetaal is aan Angolese sakevrou wat na haarself as ‘n vriend van president Jacob Zuma verwys en ‘n plaaslike prokureur wat homself as ‘n fondsinsamelaar vir die ANC aan die Besturende direkteur van Swifambo voorgestel het.
Die betalings wat deur Vossloh España aan Mabunda se S-Investments, sowel as die bogenoemde betaling deur Swifambo gemaak is, ondersteun bewerings dat die tender deurspek was met beweerde omkopery en korrupsie.


title: HFM Nuus: Hoërskool Frikkie Meyer verwelkom nuwe personeel vir 2018

maintext:
Hoërskool Frikkie Meyer verwelkom die nuwe personeellede wat hulle vanjaar by die skool se leerkrag-poel aangesluit het.
Hulle is op die hooffoto van links voor: Me Michelle Johnson ( Ekonomie Gr 10 – Gr 12; Toerisme Gr 10 en Ekonomiese Bestuurs Wetenskappe Gr 9) en me Eileen Kotze (Sosiale Wetenskap en Geografie). Middel: Me Hentie Nel (Engels). Agter: Me Sharne Janse van Rensburg (Voltydse student – Ekonomie), mnr Colin Campbell (Hoof) en me Christine Swart (English Home Language Gr 8 and Gr 9).
Motiveringspreker James Breedt besoek HFM
Die welbekende motiveringspreker, mnr James Breedt van Thabazimbi, het op Maandag 15 Januarie die HFM personeel kom toespreek met die tema “Innerlike motivering” en op Dinsdag 16 Januarie met die tema “Effektiwiteit in die werkplek”. Die personeel is na hierdie sessies behoorlik positief vir 2018 en sien uit na ‘n besonderse goeie jaar vol. Personeel saam met hom op die foto links is van links agter: Mnr Johan van Rensburg en Marthie Boshoff. Voor regs: Mnr Colin Campbell (Hoof).


title: 13 Sterf toe Modderstortings Kalifornië in die VSA tref

maintext:
Reuters berig dat ten minste dertien persone omgekom het toe halflyf-diep modderstortings in Suidelike Kalifornië in die VSA, Dinsdag 9 Januarie, na swaar reëns oor die deelstaat uitgesak het, voorgekom het.
Twintig van die 163 mense wat gehospitaliseer is het beserings as gevolg van die storm opgedoen terwyl vier van hulle in ‘n kritieke toestand is.
Volgens berigte is sowat 300 mense vasgekeer in die Romero Vallei, oos van Santa Barbara.
Volgens die polisie lyk die wêreld soos ‘n oorlogsveld met reuse rotse wat oor die gebied gestrooi lê.
Die modderstortings het veral in die gebied voorgekom wat verlede maand deur veldbrande verskroei is. Sowat 48km van die Hoofkusweg, insluitende die 101 Hoof-deurpad is vir verkeer gesluit.
Noodlenigingswerkers sê dat verskeie mense steeds vermis word en dat verwag word dat die dodetal nog sal styg.
Duisende mense het voor die modderstortings en vloede weggevlug en sowat 50 reddingspogings is uitgevoer. Die gedeeltes wat die ergste getref is, was die wonings wat nie in die ontruiming sone was nie.
Die swaar reën het modderstortings in die Montecito gemeenskap veroorsaak wat huise van hulle fondasies afgeruk het.
Rotse so groot as klein gesinsmotor het teen die heuwels afgerol en paaie versper. Vyf persone is ook in die gebied dood as gevolg van die storm.
Hierdie eksklusiewe woonbuurt is ook die tuiste van glanspersone soos Rob Lowe en die kletskoningin, Ellen DeGeneres, terwyl Oprah Winfrey se huis in die woonbuurt sowat $90 miljoen werd is.
As gevolg van die plantegroei wat deur die veldbrande vernietig is, is baie wonings nou blootgestel aan modderstortings wat nie voorheen die geval was nie.
Hierdie ramp volg op die derde warmste jaar op rekord wat die VSA nog ondervind het en waartydens die skade beraming weens weer- en klimaatverwante rampe op ‘n rekordbedrag van $306 miljard bereken word.
Terwyl die neerslae op tussen 100 tot 180mm gereken word, sneeu dit in die hoogliggende gebiede.


title: Polise verdryf ANC en EFF betogers by Hoërskool Overvaal

maintext:
Woensdag se gewelddadige betoging deur ondersteuners van die ANC en EFF voor die Hoërskool Overvaal in Vereeniging waartydens betogers rommel voor die skool gestrooi en buitebande aan die brand gesteek het, het ’n paar betogers beseer gelaat en heelparty is in hegtenis geneem.
Verskeie busse vol betogers, almal ondersteuners van die ANC en EFF, is na die skool aangery waar hulle met hul betogings begin het.
Maroela Media berig dat die provinsiale polisie woordvoerder, Kol Lungelo Dlamini, gesê het dat polisiebeamptes genoodsaak was om rubberkoeëls op die skare af te vuur omdat hulle nie gereageer het op opdragte van die polisie om uiteen te gaan nie.
Twee beseerdes is per ambulans na die hospitaal vervoer. Nog ’n betoger is beseer toe hy uit lompheid om van die polisie af weg te vlug op sy hand geval het.
Volgens Dlamini is tien mense in hegtenis geneem op aanklagte van openbare geweld.
Die kinders in die skool, alhoewel getraumatiseer, was veilig.
Die betoging voor die skool hou verband met die hooggeregshof se uitspraak vroeër vandeesweek toe die hof beslis het dat die Gautengse departement van onderwys nie Hoërskool Overvaal kan dwing om 55 leerlinge wat op onderrig in Engels aandring by die skool se leerlinge kan akkommodeer nie.
Maroela Media het vroeër berig dat die skool aangevoer het dat hy nie plek vir nog leerders of oor die nodige hulpbronne beskik om die “Engelse” leerlinge te onderrig nie.
Hooffoto: Betogers verbrand buitebande voor Hoërskool Overvaal in Vereeniging.


title: Listeriose nou ‘n aanmeldbare siekte na dodetal styg

maintext:
Listeriose is as ‘n aanmeldbare siekte gesertifiseer nadat die dodetal tot 61 gestyg het sedert die uitbreek daarvan gedurende Desember verlede jaar.
Volgens die minister van gesondheid, dr Aaron Motsoaledi, sal verdere chromosoom toetsings gedoen word om die oorsprong van die siekte te probeer vasstel.
Gauteng het steeds die meeste voorvalle van listeriose met 442 bevestigde gevalle gevolg deur Wes-Kaap met 92 bevestigde gevalle.
Listeriose is ‘n bakteria wat in die grond, water en plantegroei aangetref word en besmet voedselbronne soos diereprodukte en vars groente.
Motsoaledi het almal wat simptome van listeriose ervaar gemaan om onmiddellik mediese hulp te soek. Simptome is baie dieselfde as griep-simptome iets wat nie eintlik in die somer voorkom nie. Mense versoek om eerder mediese hulp te soek as om by die huis te sit en wag dat dit verdwyn.
Die siekte kan meningitis, wat die brein aantas, sowel as septicaemia, wat die bloed aantas, beide met dodelike gevolge, veroorsaak.
Hy het benadruk dat alhoewel die siekte ernstig en gevaarlik is, dit met antibiotika behandel kon word.
Die mense wat die maklikste vir die siekte vatbaar is, is pasgebore babas, swanger vroue, ou mense en mense met verswakte immuniteit as gevolg van Vigs of kanker.
Gedurende Desember is ‘n slagpale in Gauteng verbied om vleis te verkoop nadat voorbeelde van vleis positief getoets is vir die listeria virus.
Die vleis van nog ‘n slagpale in Tswane is ook getoets nadat die oorsprong van vleis wat ‘n listeriose pasiënt gebruik het daarheen verwys kon word.
Streng wetgewing is van toepassing op slagpale en sluit in behoorlike ontsmetting van die perseel voordat dit weer mag vleis verkoop.
Aangesien die bakterie nie deur koue vernietig word nie is dit raadsaam om alle kos tot stoompunt te verhit voordat dit geëet word.


title: 12 Sterf toe Passasierstrein vragmotor tref

maintext:
Ten minste 12 mense is dood en ‘n verdere 268 beseer toe ‘n Shosholoza passasierstrein net na nege uur vanoggend, Donderdag 4 Desember, net buite Kroonstad ‘n vragmotor getref het wat volgens ‘n passasier versuim het om by ‘n spoorkruising stil te hou.
Die bestuurder van die vragmotor het vermoedelik van die toneel af weggehardloop maar is volgens ‘n passasier, deur die polisie in hegtenis geneem.
Volgens een van die passasiers, Tiaan Esterhuizen, het hy en sy familie daarin geslaag om van die trein af te klim, waarna hy toe drie vroue wat binne die gebuigde wrak vasgekeer was te hulp gesnel het. Twee van die vroue was bo-op mekaar terwyl ‘n derde se voete vasgevang was in die staalstruktuur.
Volgens een van die vroue was daar ook ‘n baba saam met hulle maar sy soektog na die kind het niks opgelewer nie.
Daar word verwag dat die dodetal verder kan styg.
Bron: BBC Africa Live


title: Kontrei-Nuus: Laerskool Thabazimbi se “Groot Skool” beginners

maintext:
Kwêvoël het vandag, Vrydag, ’n draai by Laerskool Thabazimbi se vier Graad 1 klasse gemaak en net na drie dae was hulle reeds almal flink besig met skoolwerk.
Die klasse is almal volgepak en selfs op die foto’s was daar nie plek vir ’n muis nie.
Ons heet hulle almal welkom by die wêreld van die Kwêvoël en Kwêvoël beloof om hul vordering, net soos met al die ander graad een klasse wat sedert 1983 jaarliks afgeneem is, goed dop te hou totdat hulle uiteindelik hul eie kinders by Laerskool Thabazimbi kom inskryf.
(Laat weet gerus indien jy self op ‘n Gr 1 foto was en jou kind(ers) ook dieselfde paadjie deur Laerskool Thabazimbi gevolg het – Skryf aan kwevoel@kwevoel.co.za of laat kommentaar op ons Facebook bladsy)


title: Kom toetsbestuur die nuwe Kuga by Thabazimbi Ford

maintext:
Foto: Ronel Emslie, bestuurder Thabazimbi Ford, saam met Gerhard Theron, Verkoopsbestuurder Thabazimbi Ford, by die Nuwe Ford Kuga 1,5 liter Ambiente. Die betrokke model, ‘n demonstrasievoertuig, is in die mark en wag net vir die regte koper om op te daag.
Thabazimbi Ford bied aan jou die geleentheid om die nuwe Ford Kuga, een van die mees tegnologiese gevorderde slim-sport rowwe terrein voertuie (SUV), te kom toetsbestuur.
Ford, met 50 jaar se tegnologie wat hom rugsteun, is nie verniet nie die tweede grootste SUV handelsmerk in die wêreld
Skakel nou vir Gerhard Theron of Wessel Furstenburg by 014 – 777 1593 en reël ‘n afspraak vir ‘n toetsrit.
Thabazimbi Ford – Warmbadweg Thabazimbi
Tel: (014) 777 1593
Die nuwe Ford Kuga – ’n bulletjie onder die grotes
Ford Suid-Afrika het onlangs die nuwe Ford Kuga in Suid-Afrika bekend gestel en met hierdie groter en verbeterde ontwerp, gaan dit beslis ’n impak op die plaaslike motormark hê.
“Met sy uitstaande nuwe ontwerp, binne en buite, slim tegnologie, doeltreffende en petrolsuinige kragtige enjins, is dit ’n uitstekende aanbod vir ons kliënte”, sê Tracey Delate, Algemene Bemarkingsbestuurder van Ford Suid-Afrika.
Drie verskillende modelle is, net soos van te vore, beskikbaar naamlik die intreevlak, absolute waarde vir jou geld, Ambiente, die mid-groep Trend en die top van die reeks, die Titanium.
Kliënte het die keuse van die 1,5 liter en 2,0 liter Eco-Boost petrol, sowel as die 2,0 liter TDCi turbodiesel enjins. Afhangende van die model is daar ook die keuse van voorwiel- of permanente viertrek aandrywing.
As eienaar sal jy beslis beïndruk wees deur die talle gebruikersvriendelike kenmerke soos die ISOFIX ankerpunte, elektroniese parkeerrem, verbeterde stoorplek in die middel konsole asook die agterste tafeltjies en addisionele ventulasiepoorte in die Trend en Titanium modelle.
Hierby bied die nuwe Kuga jou 1603 liter bagasieruimte met die agterste sitplekke afgeslaan vir daardie naweek wegbreek.
Al die outomatiese modelle word bemark met pedaal-ratverwisseling om die ratte meganies te selekteer.
Op die Trend en Titanium modelle sal bestuurders klank en ander funksies deur hul selfoon met stembeheer kan reguleer. Met behulp van ’n raakskerm kan al die funksies van die selfoon met groot gemak verrig word sonder om die bestuurder se aandag van die pad af te trek.
Die veiligheid van die insittendes is nie afgeskeep nie met sewe lugsakke, insluitend ’n knie-lugsak vir die bestuurder, asook ABS-remme met die Elektroniese Stabiliteits Program (ESP), sleepstabiliteitbeheer en helling wegtrek hulp.
Al die Kuga modelle word bemark met die standaard Ford Protect, insluitend ’n vier jaar/120 000km omvattende waarborg, drie jaar onbeperkte afstand padbystand en vyf jaar onbeperkte roesvrywaring.
’n Vyfjaar/90 000km diensplan is ingesluit op alle TCDi modelle met diensintervalle van 15 000km.
Die Kuga petrol modelle het ’n 20 000km diensinterval en kom aam met ’n vier-jaar/80 000km diensplan.


title: NJR Steel wenner ontvang sy waentjie

maintext:
NJR Steel Thabazimbi het vir ‘n vroeë Kersgeskenk gesorg toe hulle die wenner van hulle kompetisie, wat gedurende Oktober en November 2017 aangebied is, aangekondig het.
Die prys was ‘n Roadster 200 waentjie ter waarde van R12 000, ‘n waardevolle prys om los te slaan.
Om vir die kompetisie in aanmerking te kom moes kliënte aankope van R1000 of meer doen. Slegs kliënte van NJR Steel op Thabazimbi het vir die kompetisie in aanmerking gekom.
Die wenner van die kompetisie was Christo Kruger van Oryx Industrial Supplies en hy het op 20 Desember 2017 sy prys kom opeis. Op die foto neem hy die waentjie in ontvangs by Petro Schoeman, verkoop adviseer by NJR Steel Thabazimbi.
NJR Steel verskaf ‘n groot verskeidenheid van staalprodukte en profiele vanuit hulle groot voorraad deur hul takke wat oor vyf provinsies versprei is.
Of jy ‘n boukontrakteur, ‘n eienaar-bouer of ‘n doen-dit-self projek beplan, skakel hulle vandag nog by 014 772 2210 vir advies en ‘n gratis kwotasie. Of besoek hulle by Warmbadweg 46 Thabazimbi / www.njrsteel.co.za
Geen taak is te groot of te klein vir NJR Steel nie.


title: Matriekuitslae se skokkende syfers

maintext:
Slaagsyfer alleen kan nie as ‘n maatstaf geneem word vir die gehalte van onderwys in Suid-Afrika nie.
Angie Motshega, minister van basiese onderwys, het Donderdag die matriekuitslae van 2017 bekendgemaak en geroem op ‘n slaagsyfer van 71,5%. Dit is gevolg deur ‘n verklaring deur President Jacob Zuma oor hoe die slaagsyfer sedert die oorname van die ANC stelselmatig geklim het tot waar dit nou staan.
Volgens die Onderwys Spesialis, Corvell Cranfield, direkteur van die “School Turnaround Foundation”, beteken die 2017 slaagsyfer dat die onderwysstelsel op die regte pad is en dat standaarde nou gestabiliseer het nie.
Hy sê dit is heeltemal te vroeg om te roem op die sogenaamde verbeterde stelsel aangesien nie al die “in-diepte” inligting nog nie bekend is nie.
“Die obsessie met hoe die persentasie slaagsyfer styg of daal, is ‘n totaal weglaatbare faktor wat gebruik word om die waarheid te verbloem.”
Hy noem as voorbeeld dat ‘n skool ‘n 100% slaagsyfer vir wiskunde kan hê, alhoewel die gemiddeld vir die skool se wiskunde slegs 37% is met punte vir die vak wat wissel van 30% tot 42%. Let wel dat die matrikulant slegs 30% moet behaal om die vak te slaag.
Sy grootste probleem is dat daar vroegtydig in Gr 8 reeds beplan moet word wat die matriekuitslae behoort te wees. Om jaar vir jaar dieselfde strategie toe te pas sal elke jaar dieselfde resultate lewer.
Hy noem verder dat ‘n totaal van 802 431 leerlinge vir die 20171 matriekeksamen geregistreer het, waarvan slegs 651707 die eksamen afgelê het.
‘n Totaal van 497 skole het ‘n 100% slaagsyfer behaal, 7,3% van die skole teenoor 2016 se 8% van alle skole.
Die drie top-presterende slaagsyfer provinsies was Vrystaat (86% – af met 2,2%); Gauteng (85% – onveranderd) en Wes-Kaap (82,7% – af met 3,2%).
Die oorwegend landelike provinsies, KwaZulu-Natal, Limpopo en die Oos-Kaap het almal hoër slaagsyfers teenoor 2016 aangeteken.
‘n Skerp waarskuwing is ook uitgestuur oor die feit dat 80% van Graad 4 leerlinge nie ‘n eenvoudige begripstoets kon slaag nie. ‘n Woordvoerder van “Equal Education”, wat die vooraf leestoets inligting beskikbaar gestel het, Roné McFarlane, sê dat die aantal leerlinge wat die skool verlaat voor matriek problematies is. Dit bring die slaagsyfer af na 40% eerder as die 75% waarop geroem word.
Daarby was 19000 leerlinge wat matriek geslaag het, leerlinge wat in graad 11 terug gehou is om ‘n beter slaagsyfer vir die skool te behaal.
Die DA het die leerlinge wat hulle matriekeksamen geslaag het geluk gewens maar het ook hulle kommer uitgespreek oor die vroeë skoolverlaters wat die eintlike slaagsyfer afbring na 37,3% van 2015 Graad 10 leerlinge wat uiteindelik matriek geslaag het.
Volgens die DA het die onderwysstelsel inderdaad verswak.
Solidariteit het die 2017 matrikulante aangemoedig om onderwys en opleiding ‘n prioriteit in hul lewe en toekomstige loopbane te maak.
“Nieteenstaande die feit dat werkloosheid, of die gebrek aan werksgeleenthede in Suid-Afrika onder druk is, is dit duidelik dat diegene met gevorderde opleiding ‘n beter kans en vooruitsigte het om werk te kry, nie net werk nie maar ‘n goeie werk”, sê Connie Mulder, Hoof van Solidariteit se Navorsings Instituut.


title: Toeristeboot ontplof

maintext:
Reuters berig dat veertien toeriste en twee bemanningslede van ‘n boot wat gebruik word om toeriste tussen Phuket en die Phi Phi Le eiland in die suidelike provinsie van Thailand te vervoer, Sondag beseer is toe die boot se enjin aan die brand geslaan en ontplof het.
Die boot het 31 passasiers, hoofsaaklik Chinese toeriste, aan boord gehad toe die ongeluk naby die eiland plaasgevind het. Van die 16 beseerdes is ses in ‘n ernstige toestand.
Strandoorde en eilande in die suidelike deel van Thailand is besonder gewild, veral in die piekseisoen van November tot Maart.
Toerisme maak sowat 12% van Suidoos Asië se ekonomie uit en groei steeds.
Volgens die Thai minister van toerisme en sport word daar verwag dat tussen 37 en 38 miljoen toeriste in 2018 die gebied sal besoek. Hiervan kom sowat 10 miljoen van China af.


title: dood 9 konstruksiewerkers

maintext:
Die een helfte van ‘n voertuigbrug wat onder konstruksie was oor ‘n vallei op die nuwe hoofweg wat die hoofstad van Colombia, Bogotá, met die stad Villavicencio sal verbind, het die afgelope naweek ineengestort en die lewens van nege konstruksiewerkers geëis terwyl ‘n verdere vyf werkers beseer is.
Op die foto’s kan gesien word hoe ‘n groot gedeelte van die 450m-lange brug in die vallei daaronder lê.
Konstruksie beamptes sê dat daar min werkers op die seksie van die brug was aangesien ‘n veiligheidsvergadering aan die gang was toe die brug geval het en die meeste werkers die vergadering bygewoon het.
Die brug is deel van ‘n ambisieuse projek om die roete vanaf Bogotá na die oostelike gebiede te verbeter deur gedeeltes daarvan in ‘n dubbelbaan snelweg te omskep. Dit behels altesaam 18 nuwe tonnels, 42 brûe en kanale, waar paaie en strome kruis, sowel as beter beligting en CCTV kameras.
Die huidige roet is smal en met baie kronkels wat gereeld gesluit moet word aangesien vragmotors wat die hoofstad van voorrade voorsien gereeld verkeersopeenhopings veroorsaak as dit op die huidige roete meganiese probleme ontwikkel.
Coviandes, waarin die Colombiaanse Beleggings Korporasie ‘n meerderheidsaandeel besit, is verantwoordelik vir die konstruksie van hierdie nuwe hoofweg.


title: Beendere gevind: Vermoedelik van vermiste twee van Mooinooi

maintext:
Berig: Mariné Lourens
Maroela Media berig dat die Noordwes Polisie bevestig het dat beendere gevind is wat heel moontlik die oorskot is van Anisha (30) en Joey (32) van Niekerk, die twee vroue van Mooinooi wat op 10 Desember vermis geraak het.
’n Polisiewoordvoerder het gesê dat die beendere Dinsdag 3 Januarie in ’n beboste gebied naby die R104, nie ver van Mooinooi gevind is. Op hierdie stadium wou die polisie nie verdere kommentaar gee nie aangesien die beendere vir forensiese toetse weggestuur is om te bepaal of dit wel die oorskot van die twee vroue is.
Intussen sal sewe verdagtes more, Vrydag 5 Januarie, weer in die hof verskyn op aanklagte van moord, ontvoering, roof, die onwettige besit van ’n vuurwapen en dwarsboming van die gereg wat verband hou met die verdwyning van die twee vrouens.
Die verdagtes is Aaron Sithole (23), Alex Mudau (36), Moses Rakubu (33), Koos Strydom (53), Vincent Strydom (29), Maruschka Opperman (18) en ’n sewende verdagte wat vermoedelik minderjarig is.
Vroeër het Maroela berig dat Anisha is op 10 Desember omstreeks 07:30 laas op die kleinhoewe waar die paartjie gebly het, gesien is. Hulle was op pad na Pretoria om Joey se pa se roudiens by te woon maar het nooit hul bestemming bereik nie.
Hul uitgebrande Nissan X-Trail is later in die Magaliesburg-omgewing gevind maar daar was geen teken van die vroue nie.
Persoonlike besittings waaronder die vroue se bankkaarte is in van die verdagtes se besit gevind toe hulle in hegtenis geneem is.
Anisha en Joey van Niekerk, wat sedert 10 Desember vanaf hul kleinhoewe naby Mooinooi waar hulle gewoon het, vermis geraak het.


title: Boer beskuldig na Sekuriteitsbeampte “dief” doodskiet

maintext:
Die President van Agri SA, Dan Kriek, het sterk beswaar uitgespreek teenoor foutiewe beriggewing deur die Gauteng- en Tarlton polisie aan die media oor die tragiese skietdood van ‘n plaaswerker van die Krugersdorp-omgewing dat ‘n boer ‘n trekkerbestuurder doodgeskiet het wat na bewering ‘n trekker gesteel het.
Latere berigte het bevestig dat ‘n sekuriteitsbeampte vir die skietdood van die werker verantwoordelik was.
“Vals beriggewing oor die insident en swak joernalistieke werk het daartoe gelei dat boere se naam en beeld in die openbaar geskaad is. Die onnodige verspreiding van grafiese beeldmateriaal oor die insident het die waardigheid van die slagoffer aangetas. Dit en die vals beriggewing is onaanvaarbaar”, sê Kriek, “die boer se naam is reeds deur die media deur die modder gesleep.”
Agri SA betoon sy medelye met die familie van die vermoorde plaaswerker en sê dat plaaswerkers ‘n belangrike deel van die landbou is en saam met boere verantwoordelik is om voedsel vir die land se mense te voorsien. Die Menseregtekommissie het in sy ondersoek in 2014 na veiligheidsuitdagings in plaasgemeenskappe bevind dat die goeie verhoudings tussen boere en plaaswerkers nie genoegsaam beklemtoon word nie en dat die negatiewe stereotipering van verhoudings op plase teengewerk moet word.
Die verkeerde inligting rondom die Tarlton insident dra nie by tot die bevordering van verhoudinge in landelike gemeenskappe nie.
Sedert die skietdood van die plaaswerker Saterdagoggend, het die media die inligting wyd gedra, onder andere in die sosiale-media waar daar verwys is na “black people were being killed by white farmers” en dat die voorval rassisties gemotiveerd is. Die tipe inligting lei tot die polarisasie van gemeenskappe en is nie bevorderlik vir nasiebou nie. “Ek doen vandag ‘n beroep op die media en ander belanghebbendes om seker te maak dat inligting oor boere reg oorgedra word en dat die boerderygemeenskap nie onnodig veroordeel word vir dade waaraan hulle nie meegedoen het nie”, sê Kriek.
Uitsprake oor die Tarlton voorval en die verwysing na die boer as die skuldige party, gaan gewoonlik met emosie gepaard en die vorming van verkeerde persepsies oor boere in die breë samelewing. “Daar rus ‘n groot verantwoordelikheid op die polisie en die media om toe te sien dat misdaadverwante insidente en wie die skuldige party is, korrek deurgegee word”, sê Kriek ten slotte.


title: R250 000 beloning: Kinders sterf na klip vanaf oorbrug motor tref

maintext:
‘n Beloning van R250 000 word aangebied vir inligting wat sal lei tot die arrestasie van diegene wat verantwoordelik was vir die rots wat verlede week Woensdag vanaf ‘n oorbrug oor die N2 naby Ballito aan die Noordkus van Natal op ‘n motorvoertuig gegooi is. Die rots het n motorvoertuig getref en die dood van twee kinders veroorsaak.
‘n Woordvoerder van die SAPD, kaptein Nqobile Gwala het deur die plaaslike koerant, die Mercury, ‘n beroep op die publiek gedoen om na vore te kom indien hulle oor enige inligting beskik.
Amina Haffejee, 16, en haar 7-jaar-oue broer, Abdur Raheem, is in die voorval noodlottig beseer.
Die voorval het weereens die dringendheid beklemtoon om versperrings oor alle brûe oor nasionale deurpaaie aan te bring uitgelug, veral na ‘n soortgelyke voorval op 30 Desember in Brakpan toe klipgooiers ‘n rots vanaf ‘n brug op ‘n verbygaande bakkie afgerol het. Alhoewel die bakkie gerol het is niemand in die voorval dood nie.
Volgens die Suid-Afrikaanse Padagentskap die voorstel nie haalbaar nie.
Die polisie het ‘n beroep op gemeenskappe gedoen om die verdagtes uit te wys om hierdie lafhartige dade stop te sit.
Menings wat uitgespreek is lui onder andere dat dit net ‘n nuwe vorm van terrorisme is wat in die kiem gesmoor moet word.
Almal wat inligting oor die voorvalle beskik word gevra om na vore te tree en die polisie daarvan in kennis te stel.
(Met ‘n R250 000 bonus wat net so in jou skoot kan land kan jy gerus maar jou vriende verraai – RED)


title: “Nikosi Sikelil’ iAfrika - Wêreldwyd as Beste Volkslied Aangewys

maintext:
Die Suid-Afrikaanse volkslied, “Nkosi Sikelil’ iAfrika” is, na ’n wêreldwye opname wat deur The Economist, ’n Britse publikasie, oor nasionalisme gedoen is en wat ondermeer ’n begeleiding oor die beste volksliedere ingesluit het, as die beste volkslied ter wêreld aangewys.
Volgens Maroela Media is daar gekyk na die komponente wat ’n volkslied maak. Die een wat die hart vinniger laat klop, iets in die beryming wat ’n traan na die oog bring en daardie onverklaarbare iets wat dit bo die ander laat uitstyg, het almal ’n rol gespeel.
Volgens die verslag is daar te veel volksliedere insluitend, “God Save the Queen”, wat ly aan dor harmonieë en hamer op die glorieryke oorwinningsliedere.
Nasionalisme gaan oor lyding, verlange en opoffering, juis daarom is die van Oekraïne en Israel ook onder die eerste sewe. Suid-Afrika se “Nkosi Sikelil’ iAfrika” is as die beste aangewys omdat dit ’n wêreld van sy eie skep.
Volgens The Economist is “Nkosi Sikelil’ iAfrika” geneem uit ’n proteslied en gekombineer in Afrikaans, Engels, Xhosa, Zoeloe en Sesotho, ’n daad van genesing vir die reënboognasie.
Die volgorde waarin die lande se volksliedere gekies is, is soos volg: Suid-Afrika (1), Rusland (2), Uruguay (3), Brasilië (4), Oekraïne (5), Japan (6), Israel (7), Nepal (8), Duitsland (9), VSA (10), Wallis (11) en Frankryk (12).


title: Twee mans sterf op Tafelberg in klimongeluk

maintext:
Meer as 800 mense was tot vyf ure op Nuwejaarsdag op Tafelberg in Kaapstad gestrand terwyl die kabelkarretjie gebruik is in ‘n dramatiese reddingspoging om drie bergklimmers, twee mans en ‘n vrou wat besig was om die laaste gedeelte van Arrow Final aan die kant onder die kabelspoor te probeer bereik, geval het.
Die vrou, die enigste oorlewende, is net na 22:15 met behulp van die kabelkarretjie na veiligheid gebring saam met die reddingswerkers en die eerste toeriste wat afgebring is.
Volgens ‘n woordvoerder van die Soek en Redding eenheid (WSAR), Johann Marais, sou die twee mans se liggame vir eers teen die rotswand vasgemaak word totdat al die toeriste eers van die berg af verwyder is, waarna hulle liggame dan ook met die kabelkarretjie afgebring sou word.
Die laaste toeriste is teen omstreeks middernag veilig afgelaai.
Regs: Reddingswerkers by die vrou wat geval het.


title: Moskou donker en koud

maintext:
Terwyl ons in Suid-Afrika stoei met hittegolwe en ‘n son wat alles verteer, het die Russe in Moskou vir die afgelope maand nog nie ‘n stukkie sonskyn gesien nie, aldus die weertuisblad, Meteonovosti.
Die Russiese amptelike weersentrum sê dis nie waar nie – die son het gedurende hierdie tydperk vir ses minute lank geskyn.
Moskowiete is gewoond aan ure se sonskyn gedurende Desember maar nie vanjaar nie. Rusland se winters is bekend daarvoor dat dit vriesend koud is. Die afgelope week het die temperatuur in Yakutia, in die verre ooste van die land, tot -60ºC gedaal. Yautia, 4900km oos van Moskou, is tradisioneel die koudste plek in Rusland. Moskou se gemiddelde temperatuur vir Desember was sowat -7ºC.
Gister, Dinsdag 15 Januarie, se heersende temperatuur was in groot gebiede slegs -50ºC en skole word gesluit indien die temperatuur laer as dit sou daal.
Moskou se vorige donkerste Desember was in 2000, toe die son slegs vir 3 ure deur die wolke gebreek het.
Anders as wat ons in Suid-Arika op ‘n koue wintersoggend in die jagveld doen, word die Russe aanbeveel om vodka en ander voggies te los want dit veroorsaak hitteverlies.
Daarby word los klere aanbeveel om die bloedsirkulasie normaal te hou.
As jou tone begin vries terwyl jy gaan stap, soek ‘n warm plek op, selfs ‘n winkel se ingang om net warm te word. Met laasgenoemde sal baie dames tevrede wees, veral as die deure nog oop is vir besigheid.
Moenie jou skoene (bootse) uittrek nie. Jou voete swel. Daarna dan kry jy dit nie weer aan nie.
Druk jou hande onder jou armholtes in, of enige ander warm plek aan jou lyf om hulle warm te maak.
As jou kar langs die pad gaan staan, bly binne jou voertuig – daar is ‘n beter kans dat jy so gered sal word.
Bly uit die wind uit aangesien dit die risiko om stokstyf te vries verhoog.
Kinders moenie vir langer as 15 tot 20 minute aan die koue buitelug blootgestel word nie voordat hulle weer na ‘n warm plek terugkeer.


title: Mooinooi beskuldigde dalk met plaasmoord verbind - Beweerde baasbrein weet nie hoekom hy in aanhouding is nie

maintext:
Een van die beskuldigdes wat Donderdag in die Brits Landdroshof verskyn het op aanklagte wat verband hou met due verdwyning van twee vroue van Mooinooi, Anisha (30) en Joey (32) van Niekerk, kan moontlik verbind word met ’n plaasmoord wat gedurende 2014 in die Rustenburg omgewing plaasgevind het.
Maroela Media berig dat die 25 jarige verdagte, ’n werknemer by die beweerde baasbrein in die Mooinooi-saak se duikklop onderneming, sê borgtogaansoek eerste aangehoor is.
Hy en vyf ander mans sowel as ’n 18-jarige en ’n 21-jarige vrou saat tereg op aanklagte van moord, ontvoering verkragting, roof met verswarende omstandighede en huisbraak met die doel om te steel.
Die beskuldigde het vroeër in die hof genoem dat hy staan nie tereg op enige aanklagte en het ook geen vorige skuldigbevindings teen hom nie. Hy het wel erken dat hy wel in Januarie verlede jaar in hegtenis geneem is, maar dar die saak teen hom sedertdien terug getrek is.
Die staatsaanklaer, Christene Molautsi, het hom daaroor uitgevra en hy het gesê dat dit in verband met ’n moord is wat in 2014 in Rustenburg plaasgevind het. Volgens hom het hy ’n storie gehoor dat die saak verband hou met ’n wit vrou wat op ’n plaas in die Rustenburg omgewing gewoon het.
Molautsi het die beskuldigde uitgevra of enige van Anisha of Joey se besittings in sy besit gevind is waarop hy dit ontken het.
Sy het hom ook spesifiek gevra of hy die vrouens se bankkaart gebruik het om rusbanke te koop. Hy het dit ontken en gesê dat die rusbanke waarop die polisie beslag gelê het, deur sy werkgewer aan hom gegee is.
Hy het vroeër aangedui dat hy van voorneme is om onskuldig te pleit en het ook in sy verklaring aan die polisie skuld ontken op alle aanklagte teen hom.
Volgens hom is hy sedert sy inhegtenisneming verskeie kere deur polisiebeamptes van Mooinooi aangerand, ondermeer dat ’n swart sak oor sy kop getrek is en hy aangesê is om nou die waarheid te praat.
Hy het verder beweer dat die polisie sy linkerpols gesny het en dat hy steke moes ontvang vir ’n 3cm lange wond, ook dat sy linkerpinkie met ’n hamer so geslaan is dat hy dit nie kan reguit maak nie.
Die 52-jarige beweerde baasbrein rakende die verdwyning en vermoedelike moord op Anisha en Joey van Niekerk het getuig dat hy nie weet hoekom hy reeds meer as ’n maand in aanhouding is nie. Die duikkloponderneming wat hy op Mooinooi bedryf is geleë op eiendom wat aan Anisha behoort.
Die hof het teen 13:00 verdaag en die saak is tot volgende Donderdag uitgestel wanneer die kruisondervraging en res van borgaansoeke voortgesit sal word. Die aangeklaagdes bly in aanhouding tot dan.
Maroela Media het vroeër berig dat Anisha en Joey op 10 Desember verlede jaar laas lewendig gesien is. Hulle was op pad om Joey se pa se roudiens by te woon maar het nooit by hulle bestemming opgedaag nie.
Hul uitgebrande Nissan X-Trail is later in die Magaliesburg-omgewing gevind. Twee weke later is gebeendere gevind wat moontlik die oorskot van die vroue kan wees. Die beendere is vir DNS-toetse gestuur om die oorsprong daarvan te bevestig.
Dit het ook aan die lig gekom dat die vroue gemartel en verkrag is.
Die motief vir die voorval hou glo verband met ’n eiendoms-geskil waar een van die aangeklaagdes die vroue glo wou dwing om dokumente te teken om hul besittings aan hom oor te dra.
Regs: Anisha en Joey van Niekerk wat blykbaar van hul kleinhoewe af ontvoer en vermoor is


title: Frikkie Meyer gee erkenning aan presteerders

maintext:
Die Spesiale Toekenningsgeleentheid van Hoërskool Frikkie Meyer het Donderdag 18 Januarie plaasgevind.
Tydens die geleentheid is leerlinge bekroon vir uitstaande prestasie op Kulturele-, Akademiese- en Sportgebied, waarvan daar geen tekort geskied het nie.
Verlede week het Kwêvoël reeds beriggewing gedoen aangaande die puik akademiese prestasie van die Graad 12 leerlinge van 2017 tydens die jaareindeksamen.
Tydens die Toekenningsfunksie is hierdie presteerders ook beloon sowel as die hele skool vir hulle individuele prestasies.
Alle leerlinge wat hulself op akademiese, sport of kulturele vlak onderskei word hiermee gehuldig met die meegaande galery van uitblinkers tydens die geleentheid.
Die aankondiging van Duxleerling met twee leerlinge wat alkeen sewe A-simbole tydens die Matrikulasie eindeksamen verdien het, het tot afwagting gelei totdat Anada Lategan se naam uitgeroep is. Dit was nie die einde nie – Ananda is ook as HFM se Lourier leerling aangewys.
Ananda se onderskeidings was soos volg:
Afrikaans Huistaal; 84%, English first additional language 89%, Wiskunde 93%, Lewensoriëntering 96%, IGO 89%, Geografie 94% en Fisiese Wetenskap 95%. Ananda was ook die top leerling in Waterberg.
Vir haar prestasie as mede leerling wat ook sewe a-simbole verwer het, het Marlie Snyman ook ’n spesiale toekenning ontvang.
Marlie se onderskeidings was soos volg:
Afrikaans Huistaal 87%, English Firs Additional Language 87%, Wiskunde 89%, Lewensoriëntering 98%, Lewenswetenskap 89% en Fisiese Wetenskap 90%. Marlie het as die Vyfde beste leerling in Waterberg geëindig.
Verder op akademiese gebied het die beste leerling van al die ander Grade vanaf Gr 8 tot Gr 11 (2017) ook erkenning vir hul prestasies ontvang.
Op Kuturele gebied was die leerlinge ook baie besig en talle trofeë en sertifikate is uitgedeel.
Die top sport toekennings is met groot afwagting aangekondig. (Sien galery onder vir foto’s)
Die toekenning vir Sportseun van die Jaar het gegaan aan Nimroe Lategan. Hy het ook die toekennings as Krieketspeler van die Jaar ontvang.
Die Sportdogter van die Jaar was Ananda Lategan wat ook die toekenning as Gholfspeler van die Jaar ontvang het.


title: Dodetal styg na brand in Suid-Koreaanse hospitaal

maintext:
Reuters berig dat ten minste 37 mense dood en meer as 70 beseer is toe ‘n brand Donderdagoggend omstreeks 07:30 plaaslike tyd in die ongevalle afdeling van die Sejong Hospitaal in die stad Miryang in Suid-Korea uitgebreek het.
Sowat 200 mense was in die gebou en die aangrensende verplegingseenheid toe die brand uitgebreek het. Daar word verwag dat die dodetal verder sal styg.
Volgens noodlenigingswerkers is die meeste mense dood weens rookinaseming. Onder die ongevalle is ‘n dokter, verpleegster en hulpverpleegster.
Hierdie tragedie volg sleg ‘n maand nadat 29 mense in die Suid-Koreaanse stad Jecheon gesterf het nadat ‘n brand in ‘n gimnasium uitgebreek het. Die eienaar van die gebou is later in hegtenis geneem op grond van die feit dat die watersproeiers nie gewerk het nie.


title: Cyril Ramaphosa se onteiening rym nie met Nasionale Ontwikkelingsplan

maintext:
Agri Limpopo sê dat boere diep bekommerd is oor die rigting wat die ANC onder die leierskap van Cyril Ramaphosa ingeslaan het rondom onteiening sonder vergoeding. Dit rym hoegenaamd nie met die doelstellings van die Nasionale Ontwikkelingsplan nie.
Limpopo-boere het tans geen duidelikheid of selfs rigtingwysers oor die mees basiese vrae wat enige belegger sou vra nie, soos:
die tersaaklike vennootskapgebaseerde landbou-ontwikkelingsprojekte nou gestaak word?
Hoe gaan grond wat sonder vergoeding onteïen moet word, geïdentifiseer word, of is alle plase op risiko?
Geld dit net vir landbougrond?
Boere in die provinsie is veral verstom dat die ANC glo dat dieselfde rampspoedige beleidsrigting wat die Zimbabwese ekonomie, geldeenheid en sosiale kohesie vernietig het, in Suid-Afrika ‘n ander uitkoms sal hê.
is geen tekort aan geld by die staat nie; die geld word wanaangewend. Daar is geen onwilligheid by grondeienaars om te verkoop nie; daar was trouens nog nooit soveel plase in die mark soos nou nie. Die markmeganisme het tot dusver nie gewerk nie, net omdat dit nog nie behoorlik op die proef gestel is nie.
As ‘n bank bereid is om teen ‘n bepaalde waarde te finansier, is die risiko dat die staat te veel betaal, uiters beperk.
Plase wat reeds in die herverdelingsprogram aangekoop is, word nooit aan die begunstigdes oorgedra nie. Daardie boere kan nie finansiering kry nie, en bly aan onbekwame amptenare uitgelewer. Daardie plase lê soos slagvelde agter die Departement, en die minister het self erken dat meer as 90% daarvan misluk het
Onteiening sonder vergoeding is bloot ‘n rookskerm om die ANC se pad van vernietiging in sy grondhervormingsprogramme te verbloem.
Geen sektor van die ekonomie kan landelike armoede meer toereikend aanspreek as landbou nie, maar Suid-Afrika word van daardie geleentheid ontneem deur swak besluite oor grond.
Die staat was tot dusver ‘n swak of afwesige vennoot, en die ANC het nooit enige erns gewys om sy eie beleid te implementeer nie.
Suid-Afrika hoef nie die pad van Zimbabwe te stap nie. “Ons kan grondhervorming laat werk en in een geslag ‘n klas van welvarende swart boere skep. Daar is in elk geval genoeg hoë potensiaal landbougrond wat reeds deur die staat gekoop is, wat tans onproduktief lê.”
Produktiewe benutting van genoemde grond sal foute van die verlede regstel en help dat die ekonomie en voedselsekerheid nie skade ly nie.


title: HFM se matrieks presteer uitstekend

maintext:
Hoërskool Frikkie Meyer se Graad 12 leerders van 2017 het soos in vorige Graad 12 leerlinge, skitterend presteer in die Nasionale Senior Sertifikaat Eksamen met ‘n totale slaagpersentasie van 98,64% met 147 Matrieks wat slaag uit ‘n totaal van 147 leerlinge wat vir die eksamen ingeskryf het.
Dit is dan ook die beste slaagpersentasie van die oud-model-C skole in die Waterberg distrik.
100% van die Afrikaanssprekende groep het geslaag terwyl die slaagsyfer vir die Engelssprekende groep steeds ‘n stewige 90% was.
Aan onderskeidings het dit nie ontbreek nie en twee leerlinge van die skool het elk sewe onderskeidings behaal. Hulle is Ananda Lategan wat ook as die nommer 1 leerling in Waterberg aangewys is en Marelie Snyman wat die vyfde plek op die ranglys in Waterberg inneem. Nog ‘n leerling wat die top-10 op die ranglys gehaal het is Wessel Kruger wat die 10de plek beklee.
Buiten die twee leerlinge wat sewe onderskeidings behaal het, het drie leerlinge ses onderskeidings, vyf leerlinge het vyf onderskeidings en twee leerlinge het elk vier onderskeidings in die eksamen behaal.
Die punte-oes het bestaan uit 155 onderskeidings (A-simbole), 200 B-simbole en 258 C-simbole.
HFM behaal ‘n 100% Slaagsyfer in die volgende vakke:
Afrikaans Huistaal en Afrikaans Eerste Addisionele Taal
English First Additional Language, IT en RTT
Wiskundige Geletterdheid, Rekeningkunde en Lewensoriëntering
Elektriese Tegnologie, Siviele Tegnologie en IGO
Geskiedenis, Gasvryheidstudies en Lewenswetenskappe
Toerisme en Visuele Kuns
HFM het dan ook die meeste vakonderskeidings opgelewer naamlik:
Lewensoriëntering – 76 Onderskeidings; English First Additional Language – 17 Onderskeidings; Afrikaans Huistaal – 11 Onderskeidings; Wiskunde en Lewenswetenskappe – 6 Onderskeidings.
Die skool het ook die beste vakgemiddeldes behaal met:
Visuele Kuns 78%, LO 77,45% en Elektriese Tegnologie 69,40%, Toerisme 69,32%, English First Additional Language 69,32, Rekeningkunde 65%, Gasvryheidstudies 64,3% en Afrikaans HT 64%.
HFM het ook ‘n 100% Slaagsyfer van Inklusiewe Graad 12 leerlinge gehad.
Sover dit die Waterberg Distrikstoekennings aan betref het die Kring Waterberg die hoogste prestasie toekenning ontvang vir die Distrik Waterberg met ‘n slaagpersentasie van 187/291 wat te staan kom op 83% asook die beste Kring met betrekking tot Baccalaureus Vrystelling (Universiteitstoelating) in Waterberg Distrik met 83,11%.
Waterberg Distrikstoekenning vir die beste presteerders in die onderskeie vakke het gegaan aan:
Marelie Snyman –Afrikaans Huistaal 87% en Lewensoriëntering 98% (Me F Coetzee / Me C Schoeman)
Bianca Janse van Rensburg – 88% Wiskundige Geletterdheid (Me E Fouché)
Melanie Engelbrecht – Geskiedenis 89% (Mnr CA Campbell)
Ananda Lategan – Fisiese Wetenskap 95% en Geografie 94% (Mnr A Oelofse / Mnr S van Loggerenberg)
Eseias Lamprecht – Siviele Tegnologie 81% (Mnr J Meintjes)
Wilmari Prinsloo – Gasvryheidstudies % 89 (Me M Maré)
Wessel Kruger – IT 89% (Mnr E van Rooyen)
Ruduan Joubert – English First Additional Language 90% (Me A Jordaan)
Bernice Vermaak – English First Additional Language 90% (Me A Jordaan)
Die Gateway Subject Educators toekennings vir die Beste Onderwyser in Waterberg het ook aan die volgende leerkagte van Hoërskool Frikkie Meyer gegaan:
Mnr Hendrik Buys – Wiskundige Geletterdheid; me Elmien Fouché – Wiskundige Geletterdheid; me Marlien Pieterse – Lewenswetenskappe; mnr André Oelofse – Fisiese Wetenskappe en me Christine Reynecke – Ekonomie.
Hoërskool Frikkie Meyer het ook weggestap met die toekenning vir die Top Skool in Waterberg Distrik – Baccalaureus Vrystelling (Universiteitstoelating) vir ‘n skool met meer as 100 Leerders in Graad 12.
Sover dit Limpopo Provinsiale Toekennings aan betref was Hoërskool Frikkie Meyer die Top 20 Skool – Baccalaureus Vrystelling (Universiteitstoelating) en die Top 17 Skool in die Provinsie – Baccalaureus Vrystelling (Universiteitstoelating).
As skool wil Hoërskool Frikkie Meyer elke leerder, ouer en onderwyser gelukwens met hierdie mooi prestasies. Hoërskool Frikkie Meyer presteer jaarliks baie goed en die skoolgemeenskap kan baie trots wees op die skool, die personeel en die leerders.


maintext:
Reuters berig dat ten minste dertien persone dood is toe halflyf-diep modderstortings Suidelike Kalifornië in die VSA, Dinsdag 9 Januarie, na swaar reëns in die gebied getref het.
Twintig van die 163 mense wat gehospitaliseer is het beserings as gevolg van die storm opgedoen terwyl vier van hulle in ‘n kritieke toestand is.
Volgens berigte is sowat 300 mense vasgekeer in die Romero Vallei, oos van Santa Barbara.
Volgens die polisie lyk die wêreld soos ‘n oorlogsveld met reuse rotse wat oor die gebied gestrooi lê.
Die modderstortings het veral in die gebied voorgekom wat verlede maand deur veldbrande verskroei is. Sowat 48km van die Hoofkusweg, insluitende die 101 Hoof-deurpad is vir verkeer gesluit.
Noodlenigingswerkers sê dat verskeie mense steeds vermis word en dat verwag word dat die dodetal nog sal styg.
Duisende mense het voor die modderstortings en vloede weggevlug en sowat 50 reddingspogings is uitgevoer. Die gedeeltes wat die ergste getref is, was die wonings wat nie in die ontruiming sone was nie.
Die swaar reën het modderstortings in die Montecito gemeenskap veroorsaak wat huise van hulle fondasies afgeruk het.
Rotse so groot as klein gesinsmotor het teen die heuwels afgerol en paaie versper. Vyf persone is ook in die gebied dood as gevolg van die storm.
Hierdie eksklusiewe woonbuurt is ook die tuiste van glanspersone soos Rob Lowe en die kletskoningin, Ellen DeGeneres, terwyl Oprah Winfrey se huis in die woonbuurt sowat $90 miljoen werd is.
As gevolg van die plantegroei wat deur die veldbrande vernietig is, is baie wonings nou blootgestel aan modderstortings wat nie voorheen die geval was nie.
Hierdie ramp volg op die derde warmste jaar op rekord wat die VSA nog ondervind het en waartydens die skade beraming weens weer- en klimaatverwante rampe op ‘n rekordbedrag van $306 miljard bereken word.
Terwyl die neerslae op tussen 100 tot 180mm gereken word, sneeu dit in die hoogliggende gebiede.


title: Moedertaal bepaal slaagsyfer

maintext:
Volgens ’n verslag wat deur Solidariteit Helpende Hand saamgestel is oor die matriekeindeksamen vir 2017, druip daar aansienlik minder leerlinge in Afrikaanse skole teenoor skole waar die leerlinge nie moedertaal onderrig ontvang nie.
Die verslag is deur Helpende Hand se Skole-ondersteuning-sentrum (SOS) saamgestel en bevat insiggewende inligting oor die waarde van moedertaalonderrig in die uiteindelike eksamenuitslae.
Luidens ’n persverklaring meen die SOS dat Suid-Afrika eerder ’n taalkwessie as ’n onderwyskwessie het. Die bewyse hiervoor is in die uiteenlopende prestasie van skole as dit volgens taalonderrig ontleed word.
Dr Danie Brink, uitvoerende hoof van Helpende Hand, sê een voorbeeld hiervan is die verskil in slaagsyfer in Afrikaanse skole van 86%, wat aansienlik beter presteer as 80% van skole waar meeste leerlinge in Engels eerder as hul moedertaal onderrig word en slegs ’n gemiddelde slaagsyfer van 75.1% het, wat ook die nasionale gemiddelde van al die ander skole is.
Die verslag brei ook uit oor die prestasie van leerlinge in wiskunde en wiskundige geletterdheid asook Afrikaans-huistaal van leerlinge wat moedertaal onderrig ontvang, se invloed hiervan op hierdie vakke.
Slegs sowat ’n derde van matrieks wat wiskunde geskryf het, kon bo 40% vir die vak behaal.
Afrikaanse skole het aansienlik beter gevaar deur 29,6% van alle wiskunde onderskeidings te verower, alhoewel hulle net 10% van al die skole in die land uitmaak.
Die SOS beveel aan dat Afrikaanse ouers reeds van kleuterskool af om ’n “Afrikaanse keuse” vir die skoolopleiding van hul kinders te maak.


title: Huise brand in Rustenburg se Sentrale Sakegebied

maintext:
Maroela Media berig dat gemeenskapslede in Rustenburg gister, Woensdag 10 Januarie, talle huise in die dorp se sentrale sakegebied aan die brand gesteek het.
Lt.gnel. Baile Motswenyane, provinsiale polisiekommissaris het die voorvalle veroordeel en die gemeenskap gemaan om nie gewelddadig op te tree nie.
Hy het gesê op die stadium is dit nie bekend hoekom die huise aan die brand gesteek is nie, maar dat dit glo deur buitelanders bewoon word.
Die voorvalle hou dalk verband daarmee dat die verkeer Maandag in Rustenburg ontwrig is toe taxibestuurders paaie in die dorp blokkeer het. Taxibestuurders van Boitekongen die Meriteng Taxi Association (Bamta) het na bewering geweier om mense te vervoer en het die paaie blokkeer nadat twee taxibestuurders gearresteer is vir beweerde aanranding van nyaope verslaafdes en bendelede wat beskuldig word van die moord van ‘n taxi bestuurder van Boitekong.
Die twee persone is vir openbare geweld en kwaadwillige beskadiging van eiendom gearresteer en wou die beweerde verslaafdes uit die polisievoertuig haal toe die polisie met rubberkoeëls begin lostrek het.
Mense het in die winkels gaan skuil terwyl die rubberkoeëls om hulle getrek soos die drama hom in die taxi staanplek ontvou. Winkels moes vroeg sluit en al die uitgange vanaf die taxistaanplek en bus terminus is gesluit.
‘n Ooggetuie het beweer dat een van die seuns aangerand is en kaal deur die taxi bestuurders, gewapen met knopkieries, geparadeer terwyl hulle by hom aangedring het om hulle na die dwelmhandelaar te neem wat hom van dwelms voorsien.
Maroela Media berig dat ’n taxibestuuder na Woensdag se voorvalle aan African NewsAgency (ANA) gesê het dat die dag se voorvalle verband hou met dwelmhandelaars wat die inwoners van die omgewing terroriseer om hulle uit die omgewing te dwing. Jong meisies is glo die prooi van kriminele wat bordele in die gebied besit.
Volgens dié taxibestuurders sal die situasie voortgaan totdat Fikile Mbalula, die minister van polisie, na Rustenburg gaan om die gemeenskapslede toe te spreek.
Hy het ook gesê dat die taxibestuurders moeg vir die bordele en die verspreiding van dwelms.
Hulle het na bewering daarin geslaag om ’n 17-jarige meisie uit een van die bordele te red asook om een van die beweerde dwelmhoofde vas te trek.
“Die mense is bang vir hom omdat hy geld het maar die kinders wat betrokke is jonk en moet beskerm word en sal nie ophou soek totdat hulle almal gekry het nie.”
Die polisie het bevestig dat ’n man vroeër in hegtenis geneem is vir die verkragting van ’n 17-jarige meisie.
Motswenyane het die voorvalle as suiwer kriminele dade bestempel. “Diegene wat hierdie voorvalle orkestreer moet weet dat hulle misdaad pleeg en dat drastiese stappe teen hulle geneem sal word – ook teen polisielede wat betrokke is. Ons doen ’n beroep op die gemeenskap om saam met die polisie te werk om te verseker dat diegene wat agter hierdie onwettige dade is aan die pen sal ry.”


description: Ek Ajnabi se mulakat kuchh unsuni se kuchh unkahi se baate.. Kuchh apna sa kuchh praya sa, ek Ajnabi se mulakat Ek pal lage Woh apna, Ek pal lage Woh praya... Har din ek

title: एक अज़नबी से मुलाकात

maintext:
बेहतर अनुभव के लिए अपनी सेटिंग्स में जाकर हाई मोड चुनें।
Your Story has been saved!


description: Nieuwe bestuusleden NRW

title: Nieuwe bestuusleden NRW


title: Groen ID Boeke se dae nie getel

maintext:
Groen ID Boeke se dae nie getel
Mkuseli Apleni, direkteur-generaal van die departement van binnelandse sake, het Woensdag op ’n mediakonferensie in Pretoria gesê dit is fop nuus dat die groen identiteitsboeke in Suid-Afrika se dae getel is.
Daar is in sosiale media beweer die groen identiteitsboekies verval op 31 Maart. Dit is nié die geval nie. Apleni het gesê dit het veroorsaak dat baie mense na kantore van die departement van binnelandse sake gestroom het om aansoek te doen om identiteitskaarte. Dit het onnodige druk op die departement se 411 kantore landwyd geplaas. Volgens hom het 38 miljoen Suid-Afrikaners in Julie 2013 groen identiteitsboekies gehad toe die eerste ID-kaarte uitgereik is.
Mense wat ID-kaarte wil hê kan op die departement van binnelandse sake se webwerf daarom aansoek doen. Sowat 7 miljoen ID-kaarte is sedert Julie 2013 uitgereik.


maintext:
Bokfontein buite Brits plaasaanvallers SLAAN OP VLUG
Jan Smith (Voorsitter: Brits Sektor 1 GPF)
Daar was die aand van 11 Januarie 2018 ‘n poging tot ‘n plaasaanval in Bokfontein. Die oproep is net na half tien ontvang. Die 3 verdagtes was gewapen met pangas. 2 van die verdagtes het die vensters uitgegooi met klippe, terwyl die 3de verdagte die kombuis deur oopgebreek het. Die eienaar van die huis, het een van die verdagtes in die kombuis betrap, na ‘n struweling met die verdagte, het al die 3 verdagtes op die vlug geslaan. Daar is na die verdagtes gesoek in die omliggende bosse, maar hulle het weggekom. Lowveld Sekuriteit, SAPS en Brits GPF Sektor 1 was op die toneel.


maintext:
Beslag word Dinsdag geneem van Guptas se bates deur NVG
Die batebeslaglegginseenheid is op die spoor van die Gupta-familie en sal Dinsdagoggend ‘n dagvaarding op hulle dien om op bates van hul ter waarde van R1,6 miljard beslag op te lê.
Dié stap sal die eerste keer wees wat die staat optree teen pres. Jacob Zuma se vriende, wat aan die voorpunt staan in die staatskapingsaak.
Die eenheid val onder die Nasionale Vervolgingsgesag.
Die eenheid het verlede maand drie aparte aansoeke by die hooggeregshof in Pretoria asook die hooggeregshof in Bloemfontein suksesvol gedoen om op hierdie bates te kan beslag lê. Die ex parte-aansoeke om bevele om die Guptas se bates te bewaar, is toegestaan.
Die aansoeke is gebring ingevolge die Wet op die Voorkoming van Georganiseerde Misdaad, wat toelaat dat bates van verweerders in kriminele sake – of mense wat nog krimineel aangekla word – bewaar word in afwagting van die uitslag van hul vervolging.
Volgens City Press gaan die proses gepaard gaan met die inhegtenisneming van lede van die Gupta-familie, wat ook die sakevennote van Zuma se seun Duduzane is, asook van hul naasbestaandes, wat senior politici insluit.
City Press berig dat daar volgens senior bronne in die Valke, hul in hul visier het, Die minister van minerale hulpbronne, mnr. Mosebenzi Zwane, wat die Guptas onreelmatig gehelp het om die Optimum Steenkoolmyn van Glencore te verkry.


title: Penis vergroting en aborsie "dokters" in tronk

maintext:
Penis vergroting en aborsie “dokters” in tronk
Twee onwettige immigrante van Uganda wie medikasie vir penisvergrotings en aborsies uitgedeel het terwyl hulle hul as dokters in Polokwane voorgedoen het, is agter tralies.
John Kiyimba (31) en Robert Emani (34) is Dinsdag borgtog in die landdroshof in Polokwane geweier nadat hulle verlede Donderdag in die sakekern in hegtenis geneem is. Polisielede het in ’n klopjag op hul “spreekkamer” op die hoek van Landdros Maré- en Rissikstraat beslag gelê op ’n skootrekenaar met ’n embleem van dIe Musina-munisipaliteit daarop. Daar word vermoed dat die skootrekenaar moontlik by die Musina-munisipaliteit gesteel is. Die mans het hulself vir lank as mediese dokters voorgedoen. Hulle het geen geldige kwalifikasies nie.
Die polisie het ook beslag gelê op kruie, diervelle en bottels vol olies, waarvan die inhoud nog bepaal moet word. Kiyimba en Emani moet op 17 Januarie weer in die landdroshof in Polokwane verskyn.


maintext:
Dertien broers en susters vasgeketting gevind in hul huis in Kalifornië
‘n Pa en ma van Kalifornië in Amerika is aangekla van marteling nadat die polisie op 13 broers en susters in ‘n huis in Peris, oos van Los Angeles, afgekom het waar hulle aan hul beddens vasgeketting was.
Een van die kinders, ‘n 17-jarige meisie, het ‘n selfoon in die hande gekry, waarna sy gevlug en die nooddienste gekontak het. Die kinders is tussen 2- en 29-jaar oud en erg ondervoed.
Die 57-jarige pa David Allen Turpin en die ma, die 49-jarige Louise Anna Turpin, is in hegtenis geneem en word aangehou. Hulle borgtog is op nege-miljoen dollar elk vasgestel.
Dit is onduidelik waarom die ouers hulle kinders gevange gehou het. Volgens hulle bure het die gesin sosiale kontak vermy en is hulle min opgemerk.
“Die slagoffers het ondervoed en baie vuil voorgekom,” het die polisie gesê. Hulle word nou in plaaslike hospitale behandel.
Die hoof van een van die hospitale, Mark Uffer, het aan die nuusagentskap van Reuters gesê: “Dit is eintlik hartseer vir die personeel en dis ongelooflik wat jy sien.”
Die ouers moet weer Dinsdag in die hof verskyn.


title: Plant nou lusern: So maak jy

maintext:
deur Ivan Fourie, GWK
Lusernverbouing maak deel uit van ’n groot aantal boere se gewaswisselboustelsels. Lusern is ’n uitstekende wisselbougewas en hou baie voordele in, soos verbetering van aggregaatstabiliteit, deurlugting, gaswisseling, verhoging van opvolggewasse se opbrengste en boonop is dit ’n goeie kontantvloeigewas.
Hier volg ’n paar faktore wat belangrik is vir die suksesvolle vestiging van lusern:
Bewerking
Die lusernplant het ’n penwortelstelsel wat 2,5 tot 4 meter diep (in goed gedreineerde grond sonder enige fisiese beperkings) kan indring. ’n Beter opbrengs sal behaal word as alle moontlike verdigtingslae in die grond tydens die primêre bewerking opgehef word. Indien daar twyfel is of verdigtingslae wel opgehef, is kan dit deur middel van ’n penetrometer of profielgat bevestig word. Dit is belangrik om te onthou dat ’n fyn en ferm saadbed benodig word om maksimum kontak tussen die saad en die grond te verseker omdat dit ontkieming bevorder.
Plant
Die mees geskikte tyd vir die vestiging van lusern is Maart tot Junie. Aanplantings kan vroeg in die lente ook gedoen word, maar word nie aanbeveel nie aangesien meer onkruidprobleme voorkom en windskade aan jong plante aangerig kan word. Die aanbevole plantdigtheid vir die meeste kultivars onder besproeiiing is tussen 20 en 30 kg/ha waar dit òf met ’n planter (so vlak as mootlik) geplant word òf met ’n strooier gestrooi en met ’n roller vasgerol kan word. Wind speel ’n rol as dit by die uitstrooi van die saad kom en dit moet in gedagte gehou word wanneer hierdie praktyk gevolg word. ’n Ideale stand vir nuut gevestigde lusern is 215 plante/m².
Waterskedulering
Grondtipe speel ’n rol, maar die basiese konsepte bly dieselfde. Die eerste besproeiing na plant moet ’n swaar toediening wees om goeie saadgrondkontak te verseker. Voor opkoms moet die grondkors deur middel van ligter besproeiings nat gehou word totdat alle saad ontkiem en worteltjies goed ontwikkel het. Sodra alle saad ontkiem en worteltjies goed ontwikkel het, moet die profiel effens droër bestuur word sodat plantjies nie versuip nie. Te veel water aan die begin lei tot anaerobiese toestande wat Rhizobium-bakterieë se werking negatief kan beïnvloed. Dit kan ook lei tot wortelsiektes, swak voedingstofopname en selfs afsterwing. Swakker stand skep ook onkruidprobleme soos grasindringing.
Voeding
Lusern se vermoë om atmosferiese stikstof (N) uit die lug te bind en om die grondstruktuur te verbeter, is welbekend. Aan die ander kant kan lusern die grond se voedingstatus ten opsigte van fosfaat (P), kalium (K) en ander voedingselemente vinnig agteruit laat gaan indien die nodige aanvullings nie gedoen word nie. Grondontledings is belangrik om te bepaal watter voedingselemente aangevul moet word. Pasop vir te hoë konsentrasies voedingstowwe naby aan die pit. Dit kan tot brandskade lei.
Saadbehandeling: Dit is voordelig om die saad ’n sink- en fosfaatsaadbehandeling soos Zinphos te gee.
Stikstof (N): Lusern is ’n peulgewas, dus is daar ’n simbiose met Rhizobium wat stikstof uit die grond bind. Goed gevestigde Rhizobium kan tot 125 kg N/ha bind. Dit is dus belangrik dat saad tydens plant met Rhizobium geënt word. Indien hierdie proses deeglik gedoen word, kan dit vir die boer heelwat wins in die sak besorg. Tydens vestiging is die bakterieë nog onaktief en ’n klein hoeveelheid N kan met plant of 1 tot 2 weke na opkoms toegedien word. Wees versigtig om nie 25 kg N/ha te oorskry nie. Oorweeg ammoniumsulfaat as bron van stikstof.
Fosfor (P) en kalium (K): Alle peulplante reageer gunstig op fosfaattoediening. Die simbiose tussen die plant en Rhizobium word ook bevoordeel deur optimale vlakke van P in die grond. Lusern benodig groot hoeveelhede P en K en hulle rol moet in sinergie gesien word. Genoegsame P is nodig vir suksesvolle vestiging en goeie wortelontwikkeling, terwyl K noodsaaklik is vir verbeterde weerstand wat gebied word teen sekere siektes, verhoging van winteroorlewing en standhoudendheid – dus verhoogde opbrengs. As riglyn, strooi 150 tot 200 kg MAP/ha uit en werk in, bandplaas dan 150 kg/ha 4:6:6 (30). (NB: Hierdie is net ’n riglyn. Gebruik ’n grondontleding om finale hoeveelhede te bepaal.)
Sekondêre elemente: Tekorte van sekondêre elemente is gewoonlik skaars, behalwe in die geval van swael. Swael is belangrik vir proteïensintese.
Mikro-elemente: Plante gebruik mikro-elemente in klein hoeveelhede. ’n Tekort aan enige noodsaaklike element sal ’n plant se groei belemmer. Die belangrike mikro-elemente by lusern is molibdeen (Mo), boor (B) en sink (Zn). molibdeen is betrokke by die omsetting en binding van stikstof deur die plant. Boor is betrokke by proteïensintese terwyl sink belangrik is vir die opname van voedingstowwe soos fosfaat.
Opsommend
Lusern is ’n gewas wat 3 tot 5 jaar lonend kan produseer afhangende van grondtipe en onkruiddruk. Die belangrikheid van “reg begin”, waterskedulering en die toediening van die nodige voedingstowwe kan nie oorbeklemtoon word nie.
ProAgri gee erkenning aan Ivan Fourie, Presisieboerdery en Produksienavorsing, GWK, vir die artikel en GWK Kommuniek vir die gebruik daarvan.


description: Daar is min boere wat nog nie 'n wapen in 'n noodsituasie hanteer het nie.

title: ECM: Trijicon RMR® 2 korrel raak wanneer sekondes tel

maintext:
Daar is min boere wat nog nie ‘n wapen in ‘n noodsituasie hanteer het nie. Of dit nou in die jagveld of tydens ‘n plaasaanval was, een ding is seker: die betroubaarheid van jou wapen en die spoed en gemak waarteen dit hanteer word tot die ﬁnale skoot geskiet is, is van kardinale belang. So ‘n situasie gaan ook noodwendig gepaard met haas en spoed en rowwe hantering. ‘n Wapen moet altyd slae kan vat terwyl dit foutloos moet werk. Dit geld natuurlik ook vir die visier.
Die ontwerpers van die Trijicon RMR® (Ruggerised Miniature Reﬂex) -visier het hierdie feite in gedagte gehou toe hulle dié robuuste kolvisier ontwikkel het. Dit is van 7075-T6-aluminium gemaak en volgens militêre standaarde gebou. Die raam wat die lens beskerm, is ontwerp om impak te absorbeer en die skok van die lens af weg te lei. Maar ontwerpers wat hulle sout werd is soek gedurig na iets wat verbeter kan word en dit is hoe die RMR® se tweede model gebore is. Die RMR® 2 is ‘n veelsydige kolvisier wat sy werk in enige ligomstandighede kan doen. Dit is in drie modelle beskikbaar: die LUD, verstelbare LUD, of in ‘n dubbel-verligte (veseloptiese/tritium) model, en met kolletjiegroottes wat wissel van 1 MOA (minute of angle) tot 13 MOA. Dit gee jou die keuse om uit te vind watter kolgrootte by jou behoefte pas.
Die RMR® 2 spog met ‘n verbeterde batteryselkamer en elektronika wat verseker dat die visier deurlopend van krag voorsien word, selfs al word dit rof hanteer en heen en weer gegooi. Die verstelbare LUD-model (liguitstraaldiode; Engels LED, light emitting diode) het ‘n sluitfunksie vir die verstellingsknoppies, wat hom in “outo”modus plaas. Verder pas die nuwe batterybesparingsmodus vanself die LUD se kragbron aan na sy laagste verstelling indien die visier nie die afgelope 16,5 uur gebruik is nie. Die gepatenteerde omhulsel van die RMR® 2 is ook veel sterker as die van sy mededingers. Die omhulsel word onder hoë druk uit ‘n militêre graad aluminium-allooi gegiet, ﬁnaal gemasjineer, en dan met ‘n beskermende, roeswerende laag bedek. Die visier is ontwerp om te verseker dat impakkragte tydens stampe na die sterkste deel van die omhulsel oorgedra word om die refleksglas te beskerm. Dit verseker dat die RMR® 2 steeds foutloos sal funksioneer. Die RMR® 2 se mates is ‘n skamele 46 mm x 30 mm x 25 mm, en hy weeg net 34 g. Die battery wat binne-in die RMR® 2 sit, is ‘n CR2032 en waarborg ‘n leeftyd van 4+ jaar teen verstelling “4”. Die RMR® 2 sal ook nie die jagters teleurstel wat nie vir die reën skrik nie. Dit is waterdig tot en met ‘n diepte van 20 meter.
Besoek www.ecmtech.co.za of klop aan by jou naaste wapen- of landboutoerustinghandelaar vir meer inligting oor Trijicon se uitstekende jaghulpmiddels.


description: Die grootste suiwelkompetisie in Afrika – die Qualité-beoordeling van die Suid-Afrikaanse Suiwelkampioenskappe het gister in Kaapstad plaasgevind het.

title: Grootste suiwelkompetisie in Afrika vier 185ste jaar

maintext:
Wat kry jy wanneer jy jou vyf sintuie, 945 suiwelprodukte, 83 suiwelvervaardigers, ‘n temperatuur van 18 grade Celcius en 84 suiwelbeoordelaars onder een dak saamvoeg? Die grootste suiwelkompetisie in Afrika – die Qualité-beoordeling van die Suid-Afrikaanse Suiwelkampioenskappe – wat gister, op Donderdag 22 Februarie 2017, by GrandWest in Kaapstad plaasgevind het.
Dié kampioenskappe, die oudste in Afrika, word reeds sedert 1834 deur Agri-Expo aangebied en vier vanjaar sy 185ste bestaansjaar.
‘n Groeiende bedryf
Die kompetisie is ‘n logistieke meesterstuk – vanjaar is 945 produkte, die meeste ooit, ingeskryf. Daar is tien kategorieë wat meer as 100 klasse vir eindprodukte in die prosesseringslyn van die suiwelbedryf insluit. Dié kategorieë is kaas, botter, jogurt, maaskaas, roomys, gegeurde en aangesuurde melk, suiwelnagereg, suiweldoopsouse, vars en UHT-melk (wat verlede jaar bygevoeg is), en room (wat vanjaar as kategorie geskep is). Nie sleg vir ‘n 185-jarige wat in haar kinderskoene slegs uit nabootsings van Hollandse en Engelse kase bestaan het nie!
“Alhoewel dit die oudste suiwelkampioenskappe in Suid-Afrika is, hou ons tred met behoeftes deur gereelde konsultasies met die bedryf,” sê Johan Ehlers, hoof uitvoerende beampte van Agri-Expo.
“Die kampioenskappe word heelhartig deur die bedryf ondersteun met 83 groot én klein suiwelvervaardigers wat hierdie jaar ingeskryf het, waarvan 15 vir die eerste keer ingeskryf het. Vorige deelnemers het vanjaar vir die eerste keer produkte in ander klasse ingeskryf, wat dui op ‘n groei in produkontwikkeling van bestaande vervaardigers.”
Van internasionale kenners tot foodies
Produkte word in die week van die kompetisie van reg oor die land, asook van Mosambiek, Zimbabwe en Malawi, met groot omsigtigheid weens koueketting-uitdagings, na die Kaap vervoer. Hierna neem dit etlike ure om produkte anoniem te verpak vir die blinde evaluering. Op die dag van die Qualité-beoordeling woel dit al douvoordag om alles in gereedheid te bring vir die streng vereistes vir die beoordeling van ‘n suiwelkompetisie van hierdie omvang. Die marksaal by GrandWest word omtower in wat beskryf kan word as ‘n yslike yskas – ‘n vertrek van 1200 vierkante meter waarin die temperatuur konstant teen 18 grade Celcius gehou word om optimale gehalte van produkte tydens beoordeling te verseker.
Die span beoordelaars beskik oor ‘n besonderse hoë vlak van kundigheid en staan onder die vaardige leiding van hoofbeoordelaar Kobus Mulder, bekende internasionale suiwelbeoordelaar. Die kampioenskappe is van die enigste in die wêreld wat vyf beoordelaars per kategorie gebruik ten einde ‘n meer akkurate uitslag te bekom. Die beoordelaars se kommentare word ná die kampioenskappe aan die deelnemers gekommunikeer om produkgehalte te verbeter, vernuwing aan te moedig en uitnemendheid in die suiwelbedryf te bevorder.
Die kampioenskappe maak voorsiening vir kontinuïteit deurdat jonger beoordelaars geleentheid kry om deel te neem, waaronder vorige deelnemers aan die Boergondië-kaasmakersuitruilprogram, ‘n bilaterale ooreenkoms tussen die Wes-Kaapse Regering en die Streeksregering van Boergondië, wat deur Agri-Expo gekoördineer is. Hierdie oudstudente beklee vandag senior posisies in die bedryf en ploeg so hulle kundigheid terug.
Bo en behalwe bedryfskenners en opgeleide sensoriese evalueerders word bekende sjefs, kospersoonlikhede en -joernaliste genooi om aan die beoordelingsproses deel te neem. Vanjaar was ‘n eerste vir die glanssjef en kosboekskrywer, Marlene van der Westhuizen, wat verklaar het dat dit “uiters opwindend is om soveel Suid-Afrikaanse suiwelprodukte van topgehalte as ‘n geheel te kan ervaar”.
Jan Alleman die suiwelliefhebber baat ook
Die kompetisie het nie net ‘n beduidende impak op die suiwelbedryf nie; dit baat ook die verbruiker wat voor die yskas staan met die byna onmoontlike taak om die beste suiwelproduk te kies – baseer jy jou keuse op prys, handelsmerk, verpakking, vorige proe-ervarings, dit alles tesame, of net ‘n lukrake probeerslag? Danksy die Qualité-beoordeling van die SA Suiwelkampioenskappe word hierdie raaiwerk vir die verbruiker uitgeskakel. Dis so maklik soos om uit te kyk vir die Qualité- en SA Kampioenplakkers wat met trots op kwalifiserende produkte in die kleinhandel geplaas word.
Volgens Ehlers is die uitsluitlike doel van die suiwelkampioenskappe om uitnemendheid in die suiwelbedryf te bevorder. “Die Qualité-merk word deur die bedryf erken as die enigste merk van gehalte vir suiwelprodukte in Suid-Afrika. Die kompetisie het die maatstaf geword waarvolgens produsente hulself teen mekaar meet. Die publiek kan dus die Qualité-merk vertrou as ‘n eerlike en toeganklike hulpmiddel om te verseker dat hulle die beste suiwelprodukte wat ons land bied, kan geniet,” sê Ehlers.
Die SA Kampioene (die topprodukte in die 106 kampioenskapklasse), die Qualité-toekennings (wat slegs aan produkte van besonderse hoë gehalte toegeken word) en die Produk van die Jaar (aangewys deur ‘n paneel van vyf kundiges) word tydens die Qualité-toekenningsdinee op 23 Maart 2018 by GrandWest in Kaapstad aangekondig. Die projek word vanjaar deur die Melk Produsente-vereniging (MPO) en sy publikasieplatform AgriConnect as ‘n vennoot ondersteun.
Belangstellendes kan www.cheesesa.co.za en www.agriexpo.co.za besoek, of Agri-Expo by 021-975-4440 of cheese@agriexpo.co.za kontak.
Bron: Agri-Expo


title: Balfour Boerevereniging maak hooimaak kinderspeletjies

maintext:
Boere en kontrakteurs verstaan dat sukkel en staantyd geld kos. Die enigste antwoord om hierdie frustrasies die hoof te bied, is om die beste toerusting te bekom. Balfour Boerevereniging het sewe jaar gelede begin om ’n gefokuste hooidag aan te bied en die gewildste werktuigverskaffers uit te nooi om hulle masjiene te kom demonstreer. Die hooidag gee boere die geleentheid om self te sien, te beleef, vrae te vra en te vergelyk sodat hulle presies die regte besluite kan neem oor watter toerusting om aan te skaf.
Om ’n boeredag se bywoners te verdubbel sit nie in enige organiseerder se broek nie, maar dit is wat PJ Kriek en sy seuns op hulle plaas, Palmietfontein tussen Devon en Balfour, reggekry het. Vanjaar het meer as 900 mense die Balfour Boerevereniging se hooidag bygewoon.
’n Paar van die werktuie wat uitgestaan het was:


title: Nuwe tegnologie: Hurwitz Farming maak kuilvoer nóg nuttiger

maintext:
Die droogte het weer bewys dat ‛n goeie voorraad kuilvoer vir enige boer met diere goud werd kan wees. Al hoe meer vleisbeesboere sien ook die waarde van kuilvoer in. Dit is geen wonder nie want hierdie waardevolle, tuisgemaakte voerbron se vertering en voedingswaarde is hoog en dit bevat baie ruvoer. Boonop is dit maklik om in rantsoene te meng sodat vleisboere nie anders kan as om hierdie proses hulle eie te maak nie.
Kuilvoermaak is egter ‛n gespesialiseerde taak en dit kan maklik verbrou word. Jarren Hurwitz en sy broer, Simeon, van Hurwitz Farming boer buite Davel op die Hoëveld en hulle verstaan dat hulle boerdery moet groei en verbeter om te bly voortbestaan. Om gehalte kuilvoer te maak is een van die gebiede waarop hulle sterk ontwikkel.
Jarren sê: “’n Paar jaar gelede het ons nog volgens die ou tegniek kuilvoer vir ons voerkraal en Boran-beeste gemaak. Ek het na moderner maniere begin kyk om die wisselende gehalte in ons kuilvoer uit te skakel. Op ’n Donderdag het daar ’n paar konsultante na my plaas gekom. Hulle het my kuilvoerhope bekyk, dit gekritiseer en weggery. Ek het net daar en dan ’n vlugkaartjie op my rekenaar gaan bespreek en die Saterdag was ek in Duitsland. Ek het na toerusting en moderne maniere gaan kyk en tyd bestee om dit deeglik te ondersoek.
“By Budissa Bag het ek die antwoord op my probleem gekry. Ons het hulle masjien en sakke gekoop. Dit werk so suksesvol dat ons nou ook kuilvoerversakking aan ons kliënte kan bied deur Hurwitz se kontrakteursafdeling, Green Star Contractors. Vandag kan ons vir onsself en vir ander boere kuilvoer van die allerbeste gehalte lewer. Ons is ook nou die agent vir Budissa Bag in Suid-Afrika,” sê Jarren.
Twee van die sleutelpunte van kuilvoermaak is dat die kuilvoer styf vasgetrap of vasgepak moet wees, en dat alle lug uit die kuilvoer gehou moet word. Aan hierdie twee vereistes voldoen Budissa Bag uitmuntend, want ’n flukse masjien stop die kuilvoer knus in ’n lang sak waar dit honderd persent lugdig gehou word.
Hurwitz Farming het onlangs ’n groot Kuilvoertegnologie-Boeredag gehou en boere vanoor die hele land het dit bygewoon. Verteenwoordigers uit ander dele van die wêreld is ook genooi om met die boere te kom praat en daar is ook ’n paar demonstrasies gehou.